text:
Kibar 36: Sãnem nag-bilã
KAETO, ges-y nebã sẽn maand bũmb ningã! B pʋʋsda nag-bila. Bõe yĩng tɩ b maand woto?
A Moiiz sẽn dʋ tãngã zug n kaoosd n pa sigdã yĩnga, nebã yeelame yaa: ‘Wa-y tɩ d maan wẽnnaam t’a lʋɩ d taoor n yiis-d ka, bala tõnd ka mi bũmb ning sẽn maan a Moiiz ye.’
A Moiiz kẽem a Aarõ yeel-b lame yaa: ‘Bɩ y yãgs y sãnem tʋb-londã n kõ-ma.’ A Aarõ reega sãnem tʋb-londã n maan nag-bila. Rẽ poore, nebã yeelame yaa: ‘Yãoã yaa tõnd Wẽnnaam sẽn yiis tõnd Ezipt tẽngã.’ Israɛll nebã maana kibs kãseng n waoog sãnem nag-bilã.
A Zeova sẽn yã rẽ wã, a sũurã yikame t’a yeel a Moiiz yaa: ‘Kẽng n sig tao-tao tɩ nebã maanda sẽn yaa wẽnga. B basa mam noyã n wõgemd sãnem nag-bil taoore.’
A Moiiz yɩɩ tao-tao n sigi. A sẽn wa n kolgdẽ wã, a yãa nebã sẽn yɩɩnd la b saood n gilgd sãnem nag-bilã. A Moiiz sũurã puuga wʋsg t’a rɩk kug-wals nins Wẽnnaam sẽn da kõ-a wã n lob tẽng tɩ kell n wã zõg-zõge. A rɩka sãnem nag-bilã me n yẽneg n sãam-a zãng-zãnga.
Nebã sẽn da maand bũmb ningã yaa wẽng wʋsgo. Rẽ n so t’a Moiiz yeel rap kẽer tɩ b rɩk b sʋʋsã n kʋ neb nins sẽn da waoog sãnem nag-bilã. Neb tus a tãab n ki baraarã. Kiba-kãngã wilgdame tɩ d segd n waooga Wẽnnaam a Zeova a ye tãa. Bala sẽn ket-bã fãa pa wẽnnaam dãmb sɩd-sɩd ye.
Yikri 32:1-35.
Sogsgo
- Foto wã zugu, bõe la nebã maanda, la bõe yĩnga?
- Bõe yĩng t’a Zeova sũurã puugi, la a Moiiz sẽn yã nebã sẽn maand bũmb ningã bõe la a maan-yã?
- A Moiiz yeela rap kẽer tɩ b maan bõe?
- Kiba-kãngã segd n zãmsa tõnd bõe?
Sogsg a taaba
- Karm-y Yikr 32:1-35.
Sã n yaa ne kiba-kãngã, a Zeova tagsg yaa bõe ne rɩk ziri tũudmã yɛl n naag sɩd tũudmã pʋgẽ? (Yik. 32:4-6, 10; 1 Kor. 10:7, 11)
Bõe la kiris-nebã segd n maan reemã yãkr wɛɛngẽ, wala makre yɩɩlã la saoogã? (Yik. 32:18, 19; Ef. 5:15, 16; 1 Zã 2:15-17)
Mak-sõng bʋg la Levi buudã neb kõ sã n yaa ne maan sẽn yaa tɩrgã wɛɛngẽ? (Yik. 32:25-28; Yɩɩl 18:26)


c: text/html

text:
M roagdbã kaoo b kãadmã: M manesem tog yɩɩ wãna?
Fo sẽn tõe n maane
Kɩt tɩ b bãng f sũ-sãangã. Togs f roagdbã tɩ yellã namsda foo wʋsgo, la tɩ f pa mi f sẽn maand ye. Tõe tɩ rẽ kɩt tɩ b togs foo bũmb ning sẽn be, tɩ boog f sũ-sãangã.
Sã n mikame tɩ f roagdbã pa tõe n sõng foo, gom ne ned f sẽn kɩs sɩd ne.—Yel-bũnã 17:17.
La sẽn yɩɩda, f tõe n goma ne f saasẽ Ba wã, bala a ‘
kelgdapʋʋsgo.’ (Yɩɩn-sõamyã 65:3) Pelg f pʋg n togs-a fãa, bala ‘
a geta fo yelle.’—1 Pɩyɛɛr 5:7.
Fo sẽn pa tog n maane
Ra tall sũ-kẽk ne-b ye. A Daniel roagdbã basa taaba, rẽ t’a tara yʋʋm a yopoe. Ad a sẽn yeele: “
Yaa bãmb mensã yell n da pak-ba. B pa tags tõnd yelle, b tags b yam-yãkrã sẽn da na n kɩt tɩ tõnd nams to-to wã me ye.”
A Daniel sã n pa sik a sũur la a bas sũ-kẽkã, na n baasa wãna? (Karem Yel-bũn 29:22.)
Ra tall yel-manesem sẽn na n wẽneg n wã foo ye. A Denny yeelame: “
M roagdbã sẽn kao b kãadmã poore, m sũurã sãama hal wʋsg tɩ m da lebg wa nimbãan-neda. M wa n sɩng n paamda zu-loees lekollẽ wã, tɩ kɩt tɩ m pa long roog ye. Rẽ poore, m da baooda zab ne nebã fãa. Karen-saambã sã n wa, m da pa zĩ sɩɩ baa-baa.”
Sã n yaa ne foo, bõe la a Denny ra rata?
Wãn to la Galat-rãmb 6:7 goamã tõe n sõng a Denny la kom-bɩɩs a taab tɩ b ra tall manesem sẽn na n wẽneg n wã b mensã?
Yaa sɩd tɩ bi-bɩɩg roagdb sã n kao b kãadem tɩ sãam a sũur wʋsgo, kaoosdame tɩ sũ-sãangã ketẽ. La bilf-bilfu, a sã n wa tõog n mao ne sũ-sãangã, a vɩɩmã na n le wa talla yamleoogo.

robotstxt: allowed

filter: keep


text:
Sak 14
D misioneer dãmbã tʋʋmd yaa bõe?
Yãmb na n sakame n bas y zakã rãmb la y tẽngã n kẽng tẽn-sãangẽ n tɩ moon koe-noogã bɩ? A Zeova Kaset rãmb wʋsg maana woto. Wa a Ezai, b sak n yeela Wẽnnaam tɩ “ad maam, bɩ y tʋm maam.” (Ezai 6:8) Dẽnd b rɩka misioneer kãseng a Zezi Kirist togs-n-taare.—Zã 7:29.
Misioneer rɩkda a Zezi naoore. Wẽnnaam tʋma a Zezi t’a wa tẽngã zugu, n vɩɩmd ninsaalbã sẽn yaa koangdbã sʋka. Baa ne a sẽn da ne tɩ yel-kɛgã yaa wʋsgã, a pa bao n na n dems bũmba fãa ye. Yɩɩ ‘Wẽnnaam soolmã [bɩ a Rĩungã] koe-noogã’ mooneg n da pak a Zezi n yɩɩda, a sẽn da mi tɩ yaa Rĩung-kãng bal n na n wa ne ãdem-biisã zu-loees tɩɩmã yĩnga. (Luk 4:43) A Zeova Kaset rãmb nins sẽn yaa misioneer dãmbã me maanda wa a Zezi.
Misioneer sakd n mongda a meng bũmb wʋsgo. Misioneer sã n ta tẽn-sãangẽ, baa ne yɛlã sẽn pa wõnd yẽ tẽngẽ wã, a sakda rẽ. Wala makre, tẽngã neb minimdã, b rɩɩbã, waoodã bɩ tʋʋlgã la yɛl a taaba. Wakat ninga, yaa tɩlae t’a zãms tẽngã neb buud-gomde. Sasa ning me, sẽn na yɩl n ta zĩis kẽere, yaa naongo. Misioneer sã n dat n tõog n maan woto fãa, a tog n sɩd nonga tẽn-sãangã nebã.
Misioneer paamda zãmsg sõma. D misioneer dãmbã wʋsg rengd n kẽnga Galaad lekollã sẽn kaoosd kiis a nu wã. B sẽn zãmsd bũmb ningã kɩtdame tɩ b maneg n kɩs sɩd ne a Zeova, tɩ b bas-yardã ne a Gomdã la ne a siglgã me paase. (Yelbũna 3:5, 6) Rẽ kɩtdame tɩ b paam zʋg-sõma sẽn na n sõng-b tɩ b tõog n tʋm b tʋʋmdã neere, la b paam minim me n tõogd n zãmsd nebã Biiblã sõma. B sẽn paam zãmsg sẽn yaa sõma wã yĩnga, b tõe n sõngame tɩ koɛɛgã ta “dũniyã tɛk fãa.”—Tʋʋma 1:8.
Bõe la misioneer tog n sak n maane?
Lekoll bʋg n be misioneer dãmbã yĩnga?


text:
SAK A YOOBE
Ned sã n ki, a tɩ vɩɩ zĩig a to bɩ?
1-3. Ned sã n ki, sogs-bʋs la nebã sokd b mense? Bõe la tũudum kẽer yeta?
BIIBLÃ yetame tɩ wakat n wat tɩ “kũum kõn leb n zĩnd ye.” (Vẽnegre 21:
2 Ned d sẽn nong sã n maan kaalem, sok-kãngã n wat d yamẽ. Tõe tɩ d sokda d meng yaa: ‘A sẽn ki wã, a bee yɛɛnẽ? A nee tõnd bɩ? A tõe n sõnga tõnd bɩ? Rẽ yĩnga, d na n le yã-a lame bɩ?’
3 Tũudum toɛy-toɛyã sẽn leokd sogs-kãensã to-
4. Bõe la tũudum toɛy-toɛyã yet kũumã wɛɛngẽ?
4 Tũudum toɛy-toɛyã sẽn yetã yaa toor-toore, la b fãa la bal goamã yekda taaba. B sẽn yetã wilgdame tɩ ned sã n ki, bũmb n be a yĩngẽ wã n ket n vɩ. Rẽ yĩnga yaa sɩd bɩ?
NED SÃ N KI, A TƖ VƖƖ ZĨIG A TO BƖ?
5, 6. Ned kũum poore, bõe n maande?
5 A Zeova mii bũmb ning sẽn maand ned kũum poore. A yeta tõnd tɩ ned sã n ki, a pa tɩ vɩ zĩig a to ye. Sẽn ki pa le vɩ ye. Dẽnd ned sã n ki, a pa le tõe n tagse, a pa le tar pʋ-tẽer ye. * A pa le tõe n yã bũmbu, bɩ n wʋm bũmb ye.
6 Rĩm a Salomo yeelame tɩ ‘sẽn ki-bã ka leb n mi bũmb’ ye. Sẽn ki-bã pa tõe n nong ned bɩ n kisg-a ye. Sẽn paase, “bãmb ka leb n tar pʋɩɩr ne bũmb nins fãa sẽn maand dũniyã zugã ye.” (Karm-y Koɛɛg soab 9:5, 6.) Yɩɩn-sõamyã 146:
A ZEEZI SẼN YEEL KŨUMÃ WƐƐNGẼ
7. Bõe la a Zeezi yeel kũumã wɛɛngẽ?
7 A Zeezi zoa a Lazaar sẽn wa n ki wã, a yeela a karen-biisã yaa: “Tõnd zoa a Lazaar gũsame.” A Zeezi ra pa rat n yeel t’a Lazaar gõeeme n vʋʋsdẽ ye. A meng wilgame t’a “Lazaar kiime.” (Zã 11:
8. Bõe n kɩt tɩ d miẽ tɩ Wẽnnaam da pa rat tɩ ninsaalbã kiidẽ?
8 Wẽnnaam naana a Ãdem ne a Hawa n dat tɩ b ki bɩ? Ayo! A naan-b lame n da rat tɩ b vɩɩmd ne laafɩ wakat sẽn kõn sa. A Zeova naana ninsaalbã, n ning vɩɩm sẽn ka sɛtã tʋlsem b sũyẽ wã. (Koɛɛg soaba 3:
BÕE YĨNG TƖ NINSAALBÃ KIIDẼ?
9. Bõe yĩng t’a Ãdem ne a Hawa ra tog n sak noor ning a Zeova sẽn kõ-bã?
9 Edɛn zẽedã zĩigẽ, a Zeova ra yeela a Ãdem yaa: “Fo tõe n dɩɩ tɩɩs nins fãa sẽn be zẽedã zĩig pʋgẽ wã biisi. Yaa tɩɩg ning sẽn kɩtd tɩ ned bãng wẽnga, ne sõmb n bakã biis bal la fo ka tog n dɩ. Bala, daar ninga fo sẽn na n dɩ tɩ-kãngã bilã, fo na n kiime.” (Sɩngre 2:
10, 11. a) A Sʋɩtãan maana wãn n belg a Ãdem ne a Hawa? b) Bõe yĩng t’a Ãdem ne a Hawa ra pa tõe n paam bʋʋm?
10 Bʋko, a Ãdem ne a Hawa yãka yam n kɩɩs a Zeova. Daar a ye, a Sʋɩtãan soka a Hawa yaa: “Sɩd-sɩdã, rẽ yĩnga, Wẽnnaam yeela yãmb tɩ y ra rɩ tɩɩsã fãa sẽn be zẽedã zĩigẽ wã biis sɩda?” A Hawa leokame: “Wẽnnaam yeelame tɩ tõnd tõe n dɩɩ tɩɩsã sẽn be zẽedã zĩig pʋgẽ wã biisi. La sã n yaa ne tɩɩg ning sẽn be-a zẽedã zĩig tẽn-sʋkã, Wẽnnaam yeelame yaa: ‘Ra yãk-y-yã a biisã n dɩ, la y ra tol n sɩɩs-a me ye. Sã n ka rẽ, yãmb sã n sɩɩs-a, yãmb na n kiime.’ ”—Sɩngre 3:
11 A Sʋɩtãan yeela a Hawa yaa: “Yãmb ka na n tol n ki ye! La yaa tɩ Wẽnnaam miime, tɩ yãmb sã n dɩ tɩɩgã bil daare, yãmb yamã na n wekame tɩ yãmb lebg wa Wẽnnaam n mi sõama ne wẽng n bake.” (Sɩngre 3:
12. Bõe yĩng t’a Ãdem ne a Hawa sẽn kɩɩs a Zeova wã sãamd sũuri?
12 D yaab a Ãdem ne a Hawa sẽn kɩɩs b Naandã woto wã sãama a sũur wʋsgo. Tags-y n ges-y wa yãmb sẽn na n maan y sẽn tõe fãa n wub y bi-ribl ne y bi-pugla, tɩ b wa yik n kɩɩs yãmba, n pa maan yãmb sẽn datã ye. Y sũur kõn sãam sɩda?
13. A Zeova sẽn yeel t’a Ãdem “na n leb n leba tẽng tomẽ” wã võor yaa bõe?
13 A Ãdem ne a Hawa sẽn kɩɩsã, b konga vɩɩm sẽn kõn sa wã. A Zeova yeela a Ãdem yaa: “Fo yaa tẽng tom, la fo na n leb n leba tẽng tomẽ.” (Karm-y Sɩngr 3:19.) Woto rat n yeelame t’a Ãdem na n lebga tẽng tom yɛsa, wa b sẽn wa n nan pa naan-a wã. (Sɩngre 2:7) Sɩd me, a Ãdem sẽn kɩɩsã a kiime, n pa le vɩ ye.
14. Bõe yĩng tɩ d yaa kiidba?
14 A Ãdem ne a Hawa sã n da sak Wẽnnaam, b ra na n ket n vɩɩ rũndã-rũndã. La b sẽn kɩɩsã, b lebga yel-wẽn-maandba, la b wa n kiime. Yel-wẽndã yaa wa bã-wẽng d yaab a Ãdem ne a Hawa sẽn long d fãa. Tõnd fãa rogda ne yel-wẽndã, rẽ n so tɩ d yaa kiidba. (Rom-dãmbã 5:
D SÃ N BÃNG SƖDÃ, D PAAMDA D MENSE
15. Bõe yĩng tɩ d sã n mi Biiblã sẽn yet bũmb ning kũumã wɛɛngẽ wã bɩ d paamd d mense?
15 D sã n bãng Biiblã sẽn yet kũumã wɛɛngẽ, d paamda d mens ne ziri wã nebã sẽn yelgdã. Biiblã wilgdame tɩ sẽn ki-bã pa namsde, b pa be sũ-sãoong pʋgẽ me. D pa tõe n gom ne-ba, bãmb me pa tõe n gom ne-do. D pa tõe n sõng-ba, bãmb me pa tõe n sõng-do. B pa tõe n maan tõnd wẽng ye. Dẽnd d pa tar bʋʋm n na n zoe-b ye. La tũudum wʋsg yetame tɩ sẽn ki-bã tɩ vɩɩ zĩig a to, la tɩ d sã n kõ tũudmã taoor dãmb ligdi, b tõe n maana yɛl kẽer n sõng sẽn ki-bã. La d sã n mi Biiblã sẽn yet bũmb ning kũumã wɛɛngẽ, d pa na n tẽ gom-kãensã sẽn yaa ziri wã ye.
16. Sẽn ki-bã wɛɛngẽ, bõe la tũudum wʋsg zãmsd nebã?
16 A Sʋɩtãan tũnugda ne ziri tũudmã n dat n belg-d tɩ d tẽ tɩ sẽn ki-bã ket n vɩɩme. Wala makre, tũudum kẽer yetame tɩ ned sã n ki, a tara sɩɩg sẽn tɩ vɩ zĩig a to. Yãmb tũudmã pʋgẽ b zãmsda yãmb woto bɩ, bɩ yaa Biiblã sẽn yet bũmb ningã la b zãmsd yãmba? A Sʋɩtãan belgda nebã n dat tɩ b tẽ goam sẽn yaa ziri, n zãag ne a Zeova.
17. Bõe yĩng tɩ b sẽn yet tɩ nebã na n kẽnga bugum yirã sãamd a Zeova yʋʋre?
17 Tũudum wʋsg sẽn zãmsd nebã bũmb ninsã pa zems ye. Wala makre, kẽer yetame tɩ nin-wẽnsã na n kẽnga bugum yir n tɩ nams wakat sẽn kõn sa. Woto yaa ziri, n sãamd a Zeova yʋʋre. A pa na n bas tɩ neb nams woto a bada. (Karm-y 1 Zã 4:8.) Yãmb tagsg yaa wãna, ned sã n ning a biig nug bugmẽ n na n sɩbg-a? Pa nin-wẽng sɩda? Yãmb na rat n kolg-a? Yaa woto bal la a Sʋɩtãan data. A ratame tɩ d tags t’a Zeova yaa wẽnem soaba.
18. Bõe yĩng tɩ d pa segd n zoe sẽn ki-bã?
18 Tũudum kẽer yetame tɩ ned sã n ki, a lebgda kɩɩma, la tɩ d segd n zoe-a lame, bala a tõe n lebga d bɛ, wall d zoa. Neb wʋsg tẽeda rẽ. B zoeta sẽn ki-bã, n tũud-b wa Wẽnnaam la b bas a Zeova. Tẽeg-y tɩ sẽn ki-bã pa le mi bũmb ye. Dẽnd d pa segd n zoe-b ye. A Zeova yaa tõnd Naanda. Yẽ n yaa Wẽnnaam sɩd-sɩdã. Yẽ a ye bal la d segd n waooge.—Vẽnegre 4:11.
19. D sã n bãng Biiblã sẽn yet bũmb ning kũumã wɛɛngẽ, wãn to la nafd tõndo?
19 D sã n bãng Biiblã sẽn yet bũmb ning kũumã wɛɛngẽ, d paamda d mens ne ziri wã tũudum kẽer sẽn yelgdã. Leb n na n sõng-d lame tɩ d bãng tɩ nebã na n wa vɩɩmda wakat sẽn kõn sa, arzãnã pʋgẽ tẽngã zug wa a Zeova sẽn pʋlmã.
20. Sok-bʋg la d na n leok sak ning sẽn pʋgdã pʋgẽ?
20 Hal sẽn kaoose, wẽn-sakd a ye yʋʋr sẽn boond t’a Zoob ra sokame yaa: “Ned sã n ki, a tõe n le vʋʋgame bɩ?” (Zoob 14:14, Wẽnnaam Sebre, 1983) Rẽ yĩnga, ned sẽn ki tõe n vʋʋgame bɩ? Wẽnnaam wilga a leoorã Biiblã pʋgẽ, tɩ kõt belsgo. Sak ning sẽn pʋgdã wilgda rẽ.


text:
KOM-BƖƖSÃ SẼN SOKDE:
M sũurã sã n sãamd wakat fãa, m maanda wãna?
A Kellie yeelame: “Ned sũur sã n pa noome, m kengda a raoodo, la m sõng-a ne a zu-loeesã. La m sã n ta yiri, m kẽeda m ro-gãagẽ wã n yãb sõma, la ned kõn bãng ye.”
Ad a Rick sẽn yeele: “M sũurã sã n pa noome, m pa baood nebã zĩig ye. M zo-rãmb sã n bool-m tɩ m wa tɩ d yi, m baooda padems sẽn na yɩl n da kẽng ye. M maanda m sẽn tõe tɩ m zakã rãmb ra yã tɩ m sũurã pa noom ye.”
A Kellie bɩ a Rick yellã zoe n paama foo bɩ? Sã n yaa rẽ, ra yɩ tao-tao n tags tɩ fo pa wõnd f taab ye. Bala ned buud fãa sũur mi n sãamdame. Biiblã pʋgẽ menga, b gomda rap la pagb sẽn da yaa wẽn-sakdb yelle, la bãmb me sũy ra mi n sãamame.—1 Sãmwɛll 1:6-8; Yɩɩn-sõamyã 35:14.
Wakat ninga, f mii bũmb ning sẽn kɩt tɩ f sũurã pa noomẽ wã. La daar ning me f pa mi ye. Ad Anna sẽn tar yʋʋm 19 wã sẽn yeele: “Baa yel-beed pa paam-fo, f sũurã tõe n sãamame. Sũ-sãangã wata woto bala, tɩ f pa mi sẽn yaa bũmb ning yĩng ye.”
Fo mii bũmb ning sẽn kɩt tɩ f sũurã sãamã tɩ f pa mi me, bõe la f tõe n maane, sã n mik tɩ sũ-sãangã kaoosdame?
Togs neda. A Zoob sũ-sãangã pʋgẽ, a yeelame: “Mam na n basa m yam n gom m toogã yelle.”—Zoob 10:1.
A Kellie yeelame: “Mam sẽn sõs ne nedã poore, m sũ-sãangã booga sõma. Bala m da miime masã tɩ ned n mi tɩ m namsdame, la t’a na n maana bũmb n sõng-m tɩ m yi yel-kãngã pʋgẽ.”
Gʋlse. Fo sũurã sã n wa sãam tɩ loog noore, gʋlse. Yɩɩn-sõamyã kẽer pʋgẽ, a Davɩɩd gʋlsame n wilg a sũ-sãangã sẽn ta zĩig ninga. (Yɩɩn-sõamyã 6:7) Fo sã n gʋls n wilg f sũ-sãangã sẽn yaa wʋsgã, f na n paama “yam ne bãngre.”—Yel-bũnã 3:21.
A Heather yeelame: Sũ-sãangã sẽn mi n kɩt tɩ m yamã yuusdẽ wã, m sã n gʋlse sõngda maam tɩ m yamã lebg vẽenega. F sã n tõog n wilg f sũ-sãangã sẽn yaa to-to, kolgda weoogo.”
Pʋʋse. Biiblã yetame tɩ f sã n togs Wẽnnaam bũmb ning sẽn namsd foo wã, a ‘laafɩ wã sẽn yɩɩd ninsaalbã bãngr fãa wã na n gũu fo sũurã ne f tagsdã.’—Filip-rãmbã 4:6, 7.
A Esther yeelame: “M sũurã sã n da pa noome, m da sokda m meng bõe yĩnga, la m da pa tõe n bãng ye. M kosa a Zeova t’a sõng-m tɩ m paam sũ-noogo. Bala sũ-sãangã ra kɩtame tɩ m yɛ zãnga. La pʋʋsgã sõng-m lame tɩ m yi yel-kãngã pʋgẽ. Pʋʋsgã tara pãnga.”
F sẽn tõe n maane: Karem Yɩɩn-sõamyã 139:23, 24 tɩ sõng-f tɩ f bãng f sẽn tõe n yeel a Zeova f pʋʋsgã pʋgẽ. Pelg f pʋg n togs-a fãa, la f kos-a t’a sõng-f tɩ f bãng bũmb ning sẽn kɩt tɩ f sũurã pa noome wã.
Bũmb a to me f sẽn tõe n maan n paas yaa f sẽn na n karemd Biiblã sẽn yaa Wẽnnaam Gomdã. Kibayã sẽn be be wã kengda raoodo, la tõe n kɩt tɩ f sũ-sãamsã boog hal wʋsgo.—Yɩɩn-sõamyã 1:1-3.
Sũ-sãangã sã n wa kaoosdẽ
A Ryan yeelame: “M sã n nek daar ninga, m yetame tɩ m sẽn paad m gãagã zug n são n sẽn na n yiki, tɩ yaa zu-loees woo zu-loeese.” A Ryan bẽeda bãag sẽn kɩt t’a yamã ka a meng ye (Dépression). Neb wʋsg bẽeda bã-kãnga. Neb n vaees n mik tɩ kom-bɩɩs a 4 zugu, a 1 n bẽed bã-kãnga.
F maanda wãn n bãng bã-kãnga sã n pa tar-fo? Ad bũmb a wãna: F sũurã mi n sãamda wʋsgo, la zĩig pʋgẽ, tɩ f pa mi sẽn yaa bũmb ning ye. F pa baood nebã zĩigẽ ye. Bũmb baa fʋɩ maaneg yamleoog pa le tar-f ye. Fo sẽn da minim n dɩt to-to, la f gõe to-to wã me toeemame. F getame tɩ f ka võore. F ningda f meng taale, n yaool n pa maan wẽng ye.
B sẽn sõdgã fãa sʋka, tõe t’a ye bɩ a yiib n namsd foo. Sũ-sãangã mi n namsda nebã fãa. La sũ-sãangã sã n zʋʋg semen a yiibu, gom ne f roagdbã tɩ b yãag-f logtor-yiri. Logtorã na n sõng-f lame tɩ f bãng sã n yaa bãaga.
Sã n yaa yam-ka-m-mengã bãagã n tar-fo, ra zoe yãnd ye. Kẽer sẽn bẽed bã-kãngã paamame tɩ b gʋls tɩt tɩ b rɩkdẽ, tɩ sõngd-ba. Fo sũ-sãangã yaa dépression tɩ pa rẽ me, tẽeg Yɩɩn-sõamyã 34:19 sẽn yetã, tɩ na n kenga f raoodo. B yeela be yaa: ‘A Zeova pẽe sũ-sãang rãmbã, la b fãagda sũ-pa-noaang rãmbã.’


text:
A Zeova Kaset rãmbã tũudmã pʋgẽ, pagbã moonda koɛɛgã bɩ?
N-ye. A Zeova Kaset rãmbã fãa, pagb milyõ-rãmb me sẽn naage, moonda koɛɛgã. Wa Biiblã sẽn deng n togsã, “pagb nins sẽn moond koe-noogã yaa tãb-bi-kʋʋngo.”—Yɩɩn-sõamyã 68:12.
Pagb nins sẽn yaa a Zeova Kaset rãmbã rɩkda pĩnd pʋg-sõmsã togs-n-taare. (Yel-bũnã 31:10-31) Baa b sẽn pa lʋɩt taoor tigingã pʋgẽ wã, b kẽesda b toog zãng-zãng koe-moonegã pʋgẽ. B leb n zãmsda b kambã Biiblã. (Yel-bũnã 1:8) B modgdame n kõt mak-sõng ne b no-goama, la ne b tʋʋma.—Tit 2:3-5.


text:
VẼNEGRE
Bʋ-
kaoorã daar yaa bõe?
YÃMB tagsdame tɩ Bʋkaoorã Daar na n yɩɩ wãn to? Neb wʋsg tagsdame tɩ neb milyaar dãmbã na n kolga Wẽnnaam naam geerã yembr-yembre, tɩ b kao ned kam fãa bʋʋdo, tɩ kẽer paam vɩɩm saasẽ tɩ neb a taabã paam namsg sẽn pa sate. La Biiblã pa gomd ra-kãng yell woto ye. Wẽnnaam Gomdã pa bilgd-a wala rabeem wakat ye, a wilgdame t’a yaa saagr la lebs-n-maneg wakate.
Wilgri 20:11, 12 pʋgẽ, d karemda tʋm-tʋmd a Zã sẽn bilg Bʋkaoorã Daar woto: “Mam yãa geer pɛɛlg sẽn yaa kãsenga la ned ninga sẽn zao-a zugã. Dũniyã ne saasã zoe n looga bãmb taoore. La zĩig ka le be bãmb yĩng ye. La mam yãa kũum nin-tals ne nin-kãsems sẽn yas geera taoore. La sɛb lakame, la sebr a to lakame sẽn yaa vɩɩm sebre. La kũum bʋʋd kaoome sẽn zems bãmb tʋʋma sẽn gʋls seb-kãens pʋsã.” Ãnd soab la Bʋkaood ning b sẽn bilg ka wã?
Yaa Wẽnnaam a Zeova la ãdem-biisã Bʋkaood kãseng sẽn ka to wã. La a rɩka bʋ-kaoorã meng n bobl neda. Sã n yaa ne Tʋʋma 17:31, tʋm-tʋmd a Poll yeelame tɩ Wẽnnaam “yãka raare tɩ rao ninga bãmb sẽn yãka na n kao dũniyã bʋʋd tɩrga.” Bʋkaood kãng yaa a Zezi Kirist sẽn vʋʋgã. (Zã 5:22) La yaa wakat bʋg la Bʋkaoorã Daar sɩngda? Wakat a wãn la a na n kaoose?
Wilgr sebrã pʋgẽ, b yetame tɩ Bʋkaoorã Daar sɩngda Armagedõ zabrã poore, b sã n wa sãam a Sʋɩtãan dũniyã sẽn be tẽng zugã. * (Wilgri 16:14, 16; 19:19–20:3) Armagedõ poore, b na n kẽesa a Sʋɩtãan ne a zĩn dãmbã bog-zulung pʋgẽ tɩ maan yʋʋm tusri. Wakat kãnga, neb 144000 na n zĩnda saasẽ n yɩ bʋ-kaoodba, la b na n dɩɩ “naam ne Kirist yʋʋm tusri.” (Wilgri 14:1-3; 20:1-4; Rom dãmba 8:17) Bʋkaoorã Daar pa yell sẽn maand lɛɛr 24 pʋgẽ bal ye. A na n kaoosa sẽn ta yʋʋm tusri.
Yʋʋm tusrã wakate, a Zezi Kirist n na n “kao sẽn vɩ-ba la sẽn ki-ba bʋʋdo.” (2 Tɩmote 4:1, Sebr Sõngo) “Nin-vɩɩsa” na n yɩɩ ‘kʋʋn-kãsengã’ sẽn na n põs Armagedõ wã. (Wilgri 7:9-17) Tʋm-tʋmd a Zã leb n yãa sẽn ki-bã sẽn yas bʋ-kaoorã geer taoore. Wala a Zezi sẽn kãabã, ne vʋʋgrã maasem, neb nins “fãa sẽn be yaad pʋsẽ wã na n wʋma [Kirist] koɛɛgã n yi.” (Zã 5:28, 29; Tʋʋma 24:15) La b na n tika bõe n kao nebã fãa bʋʋdo?
Sã n yaa ne tʋm-tʋmd a Zã yãabã, “sɛb lakame,” la “kũum bʋʋd kaoome sẽn zems bãmb tʋʋma sẽn gʋls seb-kãens pʋsã.” Yaa nebã pĩnd tʋʋmã n gʋls seb-kãens pʋsẽ bɩ? Ayo, b pa na n tik nebã sẽn maan bũmb nins n yaool n ki wã zug n kao b bʋʋd ye. Wãn to la d mi rẽ? Biiblã yetame: “Ned sã n ki, yel-wẽna ka le tar pãng ne-a ye.” (Rom dãmba 6:7) Nin-kãensã sẽn vʋʋgã, b pĩnd yel-wẽnã pa na n zĩnd b zut yɛs ye. Rẽnd seb-pindmã segd n yaa sɛb sẽn tar Wẽnnaam noy a taaba. Sẽn na yɩl n vɩɩmd wakat sẽn pa sate, Armagedõ põsdbã la b sẽn vʋʋg-b rãmbã segd n saka Wẽnnaam noyã, n paas noy nins fãa a Zeova sẽn na n wa wilg yʋʋm tusrã sasa wã. Rẽnda, b na n kaoa nebã bʋʋd tɩ zems ne b sẽn na n maan bũmb ning Bʋkaoorã Daar sasa wã.
Bʋkaoorã Daar na n kõo neb milyaar dãmb sẽn da pa mi Wẽnnaam sor tɩ b bãng a raabã la b sak-a. Woto rat n yeelame tɩ zãmsg tʋʋm kãseng n na n zĩndi. Sɩda, ‘dũniyã rãmb na n zãmsa tɩrlem.’ (Ezai 26:9) La pa nebã fãa n na n tʋlg n sak Wẽnnaam daabã ye. Ezai 26:10 yetame: “F sã n maand nin-wẽng neere, yẽ ka zãmsd tɩrlem maaneg ye. Yẽ maanda wẽng tẽn-sõnga pʋgẽ. La yẽ ka yãt [a Zeova] ziira ye.” B na n kʋʋ nin-kãensã wakat fãa yĩng Wẽnnaam Bʋkaoorã Daare.—Ezai 65:20.
Neb nins sẽn na n kell n vɩɩmd tɩ ta Bʋkaoorã Daar saabã, na n yɩɩ neb sẽn paam vɩɩm hakɩkã n lebg ninsaalb sẽn zems zãnga. (Wilgri 20:5) Woto, bʋ-kaoorã daar pʋgẽ la b na n lebs n maneg ãdem-biisã tɩ b zems zãng wa sẽn da yaa to-to sɩngrẽ wã. (1 Korẽnt dãmba 15:24-28) Rẽ poore, baasg makr n na n zĩndi. B na n yiisa a Sʋɩtãan bog-zulungã pʋgẽ n bas-a t’a bao n belg ãdem-biisã a tɛkem-tɛkem. (Wilgri 20:3, 7-10) Biiblã kãab-kãngã na n pidsa neb nins sẽn na n kɩɩs a Sʋɩtãanã zutu: “Nin-tɩrs na n sooga dũniyã la bãmb na n zĩnda a zug wakat sẽn ka sɛta.” (Yɩɩl Sõamyã 37:29) N-ye, Bʋkaoorã Daar na n yɩɩ bark n kõ sakdbã fãa!
^ sull 1 Armagedõ wɛɛngẽ wã bɩ y ges sɛb nins a Zeova Kaset rãmbã sẽn yiis sẽn yaa: Étude perspicace des Écritures, volume a 1 seb-neng 1073-5, volume a 2 seb-neng 63, 64, la Balm-y sɩd Wẽnnaam yɛngã, sak 20.


text:
Talaato, sigri, 6
Ãnda n be yãmb sʋkã n dat n me gãosgo, n ka reng n zĩnd n geel ligd ning fãa a sẽn tog n yiis tʋʋmdã yĩnga, n bãng a sã n tara sẽn sek tɩ me-a n sa?—Luk 14:28.
Yʋʋmd fãa kom-bɩɩs tusa n deegd lisgu. (Koɛ. 12:1) Bi-bɩɩg sã n yãk yam n dat n deeg lisgu, a roagdbã ne kãsem-dãmbã tʋll n bãnga sã n sɩd yaa yẽ mengã raabo, la a sã n sɩd wʋmda lisgã reegr sẽn dat n yɛɛlga. Ned sã n wa rɩk a meng n kõ Wẽnnaam a Zeova la a reeg lisgu, a sɩnga vɩɩm buud sẽn na n kɩt t’a paam a Zeova barka, la a Sʋɩtãan na n maka a soabã sãoong me. (Yel. 10:22; 1 Pɩy. 5:8) Yaa rẽ yĩng la kiris-nebã sẽn maagd b yĩng n sõng b kambã tɩ b bãng lebg Kirisã karen-biig sẽn dat n yɛɛlgã. Kom-bɩɩs sã n be tiging pʋgẽ tɩ b roagdbã pa kiris-neba, kãsem-dãmbã sõngd-b lame tɩ b bãng rɩk f meng n kõ Wẽnnaamã la lisgã reegr sẽn dat n yɛɛlga. (Luk 14:27-30.) Ned sã n dat n me roogo, a segd n deng n zĩnd n magame n ges a sã n na n tõogame. Woto me, ned sã n dat n tũ a Zeova ne a sũur fãa hal tɩ saabã “wakat ta,” rẽnda a segl a meng sõma.—Mat. 24:13. w16.03 1:1, 2


text:
Kibar 104: A Zezi lebda saasẽ
A ZEZI vʋʋgrã poore, a vẽnega a meng naoor wʋsg n paas t’a karen-biisã yã-a. Daar a yembr menga, yaa karen-biis sẽn ta bãmb kobs-nu n naag taab n yã-a. A sã n da vẽneg a menga, yãmb mii a sẽn gomd bũmb ning yell bɩ? Yaa Wẽnnaam rĩungã yelle. Bala a Zeova tʋm-a-la tẽngã zug t’a wa gom rẽ yelle. La a Zezi kell n maana woto baa a vʋʋgrã poor menga.
Yãmb ket n tẽra Wẽnnaam rĩungã sẽn yaa bũmb ning bɩ? Yaa Wẽnnaam goosneema sẽn be saasẽ. Wẽnnaam yãka a Zezi t’a yaa goosneem-kãng naaba. Wala tõnd sẽn zoe n yã wã, a Zezi rɩlga neba, n sãoog bãad dãmbã, la a vʋʋg neb sẽn ki menga, tɩ woto wilgdẽ t’a na n yɩɩ na-sõngo.
La a Zezi sã n wa na n dɩ naam yʋʋm tusrã, tẽngã na n yɩɩ wãn to? Tẽngã gill na n yɩɩ arzãna. Zabã, bãasã, bi-beelmã la kũumã meng ka na n le zĩnd ye. D miime tɩ na n sɩd yɩɩ woto bal kɛpɩ, bala Wẽnnaam naana tẽngã n dat t’a yɩ arzãn tɩ nebã vɩɩmd a zugu. Yaa rẽ n so tɩ sɩngrẽ wã, a maan zĩ-neer ning b sẽn boond tɩ Edɛnnã. A Zezi na n kɩtame tɩ tẽngã yɩ arzãn wa Wẽnnaam sẽn da rat tɩ yɩ to-to wã.
Yaa rasem 40 pʋgẽ la a Zezi sẽn da vẽnegd a meng t’a karen-biisã yãt-a wã. Rẽ kɩtame tɩ b bãng t’a sɩd vʋʋgame. La masã, a na n leba saasẽ. Nand t’a looge, a yeela a karen-biisã yaa: ‘Kell-y n pa-y Zerizalɛm hal tɩ ta daar ning y sẽn na n paam vʋʋsem sõngã.’ Yãmb mii vʋʋsem sõngã sẽn yaa bũmb ning bɩ? Yaa Wẽnnaam pãnga. D tõe n mak-a-la ne sebgã. Pãn-kãng na n sõnga a Zezi karen-biisã tɩ b maan Wẽnnaam daabã. A Zezi leb n yeel-b lame tɩ b segd n moona koɛɛgã tɩ ta dũniyã tɛk fãa.
A Zezi sẽn yeel woto wã poore, yel-solemd n maane. A sɩnga zẽkre, n loogd saasẽ. Yãmb pa ne foto wã sɩda? Sawadg n wa n lud a Zezi, t’a karen-biisã ye pa ne-a ye. A karen-biisã ra pa na n le yã-a yɛs ye. A Zezi rʋʋ saasẽ, n sɩng naam dɩɩb a karen-biisã sẽn be tẽng zugã zugu.
1 Korẽnt dãmba 15:3-8; Wilgri 21:3, 4; Tʋʋma 1:1-11.
Sogsgo
- Vugri, a Zezi vẽnega a meng a karen-biis a wãn taoore, la a goma bõe yell ne-ba?
- Wẽnnaam Rĩungã yaa bõe, la a Zezi sã n wa rɩt yʋʋm tusr naamã, tẽngã na n yɩɩ wãn to?
- Rasem a wãn pʋgẽ la a Zezi ra vẽnegd a meng t’a karen-biisã yãt-a, la a na n maana bõe masã?
- A Zezi sẽn wa n na n loogã, a yeela a karen-biisã tɩ b yõdg n maan bõe?
- Bõe la a Zezi maand foto wã zugu, la bõe n wa n kɩt tɩ b pa le ne-a?
Sogsg a taaba
- Karm-y 1 Korẽnt dãmb 15:3-8.
Bõe n kɩt tɩ tʋm-tʋmd a Poll ra gomd a Zezi vʋʋgrã yell ne yẽesem, la rũndã-rũndã kiris-nebã me gomda bõe yell ne yẽesem? (1 Kor. 15:4, 7, 8; Ezai 2:2, 3; Mat. 24:14; 2 Tɩm. 3:1-5)
- Karm-y Tʋʋm 1:1-11.
Wa Tʋʋm 1:8 sẽn yetã, koɛɛgã mooneg taa hal zĩ-bʋgo? (Tʋʋ. 6:7; 9:31; 11:19-21; Kol. 1:23)


text:
Kibar 95: A Zezi sẽn zãms nebã to-to
DAAR a yembre, a Zezi yeela rao a ye t’a segd n nonga a taabã. La raoã soka a Zezi tɩ ãnd n yaa yẽ to? A Zezi ra mii raoã sẽn tagsd bũmb ninga. A ra tagsdame tɩ yaa yẽ buudã neb ne a tũudmã neb bal la a segd n nongẽ. La d ges a Zezi sẽn yeel raoã bũmb ninga.
Wakat ninga, a Zezi sã n dat n zãms neba bũmbu, a tũnugda ne kibare. Dẽnd a na n togsa raoã kibar t’a bãng sẽn yaa ned ning la yẽ to. Kibarã gomda Samari rao ne Zʋɩf a ye yelle. Tõnd ra zoe n yãa poorẽ wã tɩ Zʋɩf rãmbã wʋsg ra kisa Samari nebã. La kelg-y kibar ning a Zezi sẽn togsã:
Daar a yembre, Zʋɩf a ye n yi Zerizalɛm n dabd Zeriko, tɩ fãadb tek n yõk-a n deeg a ligdã fãa la b pãb-a t’a rat n ki tɩ b bas-a sorã zug la b looge.
La Zʋɩf rãmbã maan-kʋʋd a ye n wa n loogdẽ, n yã rao ning wagda wã sẽn pãbã. Yãmb mii a sẽn maan bũmb ning bɩ? A bʋdgame n looge. Zʋɩf rãmbã tũudmã taoor soab a to me n wa n loogd so-kãng zugu. Yaa Levi neda. A yalsame bɩ? Ayo, yẽ me pa yals n na n sõng rao ning b sẽn pãbã ye. Ges-y fotã zug tɩ y na yã maan-kʋʋdã ne Levi nedã sẽn loogde.
La yãmb mii ned ning sẽn yals n sõngd raoã bɩ? Yaa Samari neda. Rao ning wagda wã sẽn pãbã yaool n da yaa Zʋɩf. La Samari nedã tɩbsa Zʋɩfã noadã, la rẽ poore a tall-a lame n kẽng sik-zĩigẽ t’a na n vʋʋse, la a tɩp n baase.
A Zezi sẽn togs kibarã n sa, a soka ned ning sẽn da sok-a wã yaa: ‘Sã n yaa ne foo, neb a tãabã sʋka, ãnda n yaa ned ning wagda wã sẽn pãbã to? Yaa maan-kʋʋdã bɩ, Levi nedã bɩ, bɩ yaa Samari nedã?’
Raoã leokame tɩ yaa Samari nedã, bala yaa yẽ n ges raoã yelle.
A Zezi yeel-a lame yaa: ‘Yaa sɩda. Bɩ fo me kẽng n tɩ maan woto.’
A Zezi sẽn da zãmsd nebã to-to wã pa noom yãmb sɩda? Tõnd sã n karemd a Zezi sẽn yeel bũmb ning Biiblã pʋgẽ wã, d na n bãnga bũmb wʋsgo.
Luk 10:25-37.
Sogsgo
- Rao a ye soka a Zezi tɩ bõe, la yɩɩ bõe yĩnga?
- Wakat ninga a Zezi tũnugda ne bõe n zãmsd nebã, la bõe la tõnd zoe n yã Zʋɩf rãmbã ne Samari rãmbã zugu?
- A Zezi sẽn togs kibar ningã pʋgẽ, bõe n paam Zʋɩf a ye sẽn da rebd Zeriko?
- Bõe la maan-kʋʋdã ne Levi nedã maan-yã?
- Fotã zugu, ãnd soab la sẽn sõngd Zʋɩf ning b sẽn poglã?
- A Zezi sẽn togs kibarã n sa wã, a soka raoã tɩ bõe, la a leokame tɩ bõe?
Sogsg a taaba
- Karm-y Luk 10:25-37.
Baa ne a Zezi sẽn da tõe n leok tõog karen-saambã nana-nana wã, wãn to la a sõng-a t’a tags yellã zug neere? (Luk 10:26; Mat. 16:13-16)
Mak-bʋs la a Zezi rɩk sẽn na yɩl n sõng a kɛlgdbã tɩ b bas neb a taabã kisgri? (Luk 10:36, 37; 18:9-14; Tɩt 1:9)


text:
Bi-ribl yam sã n wa kẽed rapa, bɩ bi-pugl yam sã n wa kẽed pagba, a maanda wãna?
A pa segd n yɩ tao-tao n tags tɩ tɩɩm kae ye.
Naoor wʋsgo, na n wa saame.
A Lisette sẽn tar yʋʋm 16 me yeela woto. Yẽ me yamã ra kẽe pʋg-sada. Ad sẽn yeele: “
Karen-saamb ning sẽn zãmsd tõnd siãnsã wilgame tɩ bi-bɩɩlmã sasa, ninsaal yĩngã toeemda wʋsgo. M tagsdame tɩ kom-bɩɩsã sã n bao n bãng rẽ, b na n mikame tɩ bi-ribl yam sã n wa kẽ raoa, bɩ bi-pugl yam sã n wa kẽ paga, yaa bũmb sẽn na n wa sa. Pa rat n yeel t’a yaa homosexuel ye.”
La sã n mik tɩ kaoosdame? Fo yaa bi-ribla, tɩ f yamã kẽed rapa, bɩ f yaa bi-pugla, tɩ yamã kẽed pagba, f maanda wãna? Wẽnnaam sẽn pa rat tɩ rao ne rao, bɩ pag ne pag zĩnd ne taabã rat n yeelame t’a yaa wẽnem soab bɩ?
Bãng tɩ ned sã n tẽed tɩ zĩ-kãng wɛɛngẽ wã, Wẽnnaam yaa wẽnem soaba, dẽnd a tagsdame tɩ yaa tɩlɛ tɩ ninsaalbã lebg b yĩngã ratem yembse. Biiblã yaool n wilgdame tɩ ninsaal tara tõog n tõe n kɩɩs a yĩngã ratem sẽn pa sõma wã.—Koloos-rãmbã 3:5.
Wẽnnaam sẽn dat tɩ d maanã pa yɩɩd d pãng ye. A sagenda ned buud fãa, baa rap nins yam sẽn kẽed rapã, la pagb nins yam sẽn kẽed pagbã tɩ b ‘
zoe yoobo.’ (1 Korẽnt-rãmbã 6:18) Neb milyõ-rãmb sẽn pa homosexuel rãmba, n dat ne b sũy fãa n tũ Biiblã saglsã modgdame n tõogd b mens n pa sakd b yĩngã tʋls-wẽnsã ye. Dẽnd neb nins sẽn tagsd tɩ b yaa homosexuel rãmbã me tõe n tõoga b yĩngã tʋls-wẽnse.—Tõodo 30:19.


text:
SAK 36
Sodaas naab n tall tẽeb ne a Zeezi
MATYE 8:5-13 LUK 7:1-10
A KƖTAME TƖ SODAAS NAAB TƲM-TƲMD YĨNS SIGI
SẼN TAR-B TẼEBÃ NA N PAAMA BARKA
A Zeezi sẽn sõs ne nebã tãngã zug n sɛ wã, a kẽnga Kapɛrnawom. Beenẽ zʋɩf-rãmbã kãsem-dãmb kẽer n wa a nengẽ. Rao a ye sẽn ka Israyɛll ned n tʋm-ba. Raoã yaa Rom sodaas koabg naaba.
Sodaas naabã tʋm-tʋmd a sẽn nong wʋsg n da bẽed hal tɩ rat n tũ ne a yõore. Baa naabã sẽn da yaa bu-zẽng nedã, a baoo sõngr a Zeezi nengẽ. Zʋɩf-rãmbã yeela a Zeezi tɩ sodaas naabã tʋm-tʋmd n “ki bogre n gãe yiri, la a namsda wʋsgo.” (Matye 8:6) Zʋɩf-rãmbã kãsem-dãmb yeela a Zeezi tɩ zemsame t’a sõng sodaas naabã. B yeela woto: “Bala, yẽnda nonga tõnd buudã, la yaa yẽnda n me tõnd karen-doogã.”—Luk 7:4, 5.
Tao-tao bala, a Zeezi ne kãsem-dãmbã rɩka sor n dabd sodaas naabã zakẽ. La b sẽn wa n kolgã, a tʋma a zo-rãmb tɩ b tɩ yeel a Zeezi yaa: “Zu-soaba, da nams-y y meng a woto ye. Bala, mam ka zems tɩ yãmb kẽ mam zakẽ ye. Yaa woto yĩng me n kɩt tɩ mam ka tags tɩ mam zemsame tɩ wa yãmb nengẽ m toorã.” (Luk 7:6, 7) Naab la sẽn gomd woto wã. Ad yaa sik-m-meng tɛkẽ! Leb n wilgdame t’a yaa toor ne Rom neb a taabã sẽn da namsd b yembsã wʋsgã.—Matye 8:9.
Sodaas naabã ra miime tɩ zʋɩf-rãmbã ra pa sakd n naag bu-zẽmsã bɩ n kẽ b zakẽ ye. (Tʋʋmã 10:28) Tõeeme tɩ yaa rẽ yĩng la a sẽn kɩt t’a zo-rãmbã yeel a Zeezi woto: “Yãmb ye n gom bala, la mam tʋmtʋmdã na n paama laafɩ.”—Luk 7:7.
A Zeezi sũur yɩɩ noog wʋsg ne sodaas naabã gomdã. Rẽ n so t’a yeel yaa: “Mam yeta yãmb tɩ hal baa Israyɛll pʋgẽ, mam nan ka yã tẽ-kãseng a woto ye.” (Luk 7:9) Sodaas naabã zo-rãmb sẽn ta zakẽ wã, b mikame tɩ tʋm-tʋmdã sẽn da bẽed hal tɩ pa nana wã yĩns sãoogame.
A Zeezi sẽn sãoog tʋm-tʋmdã, a kell n bẽda rẽ n wilg tɩ bu-zẽmsã sʋka, neb nins sẽn na n tall tẽebã na n paama barka. Ad a sẽn yeele: “Neb na n yi yaang la taoore, n zĩnd n dɩ ne a Abrahaam arzãn [“saasẽ,”MN] soolmẽ.” La zʋɩf-rãmb nins sẽn pa na n tall tẽebã yẽ? A Zeezi yeelame tɩ b na n lob-b-la yɩnga, lik bida pʋgẽ, la tɩ yãbr ne yẽn wãbr na n zĩnda beenẽ.—Matye 8:11, 12.
Sɩngrẽ wã, ra yaa Zʋɩf-rãmb bal n da na n paam n tɩ naag Kirisã n dɩ naam saasẽ soolmẽ wã. La kẽer sẽn zãgsã yĩnga, Wẽnnaam bas-b lame, n na n yãk bu-zẽms tɩ b ledg-ba, n dɩ naam saasẽ soolmẽ wã.


text:
Vẽnegre
1 A ZEOVA
Wẽnnaam yʋʋr yaa a Zeova. Zeova wã võor yaa: “A kɩtdame tɩ yɩ.” A Zeova n yaa Wẽnnaam Sẽn-tõe-a-fãa, yẽ n naan bũmb fãa. A tara pãng n tõe n maan bũmb ning fãa a sẽn date.
Ebre wã pʋgẽ, b gʋlsa Wẽnnaam yʋʋrã ne gʋls-biis a naase. Ãngilindã pʋgẽ, b lebga gʋls-biisã woto: YHWH bɩ JHVH. Wẽnnaam yʋʋrã bee sẽn ta naoor 7000 pĩnd wẽndẽ Biibl nins b sẽn gʋls ne ebre wã pʋgẽ. Dũniyã gill zugu, nebã sẽn pʋt Zeova wã to-to wã pa yembr ye. Bee ne b buud-gomdã.
2 WẼNNAAM N KƖT TƖ B GƲLS BIIBLÃ
Biiblã yaa Wẽnnaam sebre. A yãka neb tɩ b gʋlse. Yaa wa nin-kẽem sẽn na n kɩt t’a yageng gʋls lɛtr n tool neda. Wẽnnaam tũnuga ne a vʋʋsem sõngã n vẽneg neb tɩ b gʋls a sẽn datã. Vẽnegrã yɩɩ vũk toor-toore. Wala makre, kẽer yɩɩ zãmsd pʋgẽ, tɩ sãnda nengẽ pa tũ ne zãmsd ye.
3 BÃNGR-GOMDE
Yaa gomd Wẽnnaam sẽn togse, n na n bilg a raab tɩ nebã wʋm a võore, bɩ a wilg sẽn segd la sẽn pa segde, wall a kõ noore, pa rẽ bɩ a taas bʋ-kaoor koɛɛga. Leb n tõe n yɩɩ sẽn na n togs sẽn wat beoogo. Bãngr-goam wʋsg sẽn be Biiblã pʋgẽ zoe n pidsame.
4 BÃNGR-GOAM SẼN PIDS MESI WÃ ZUGU
Bãngr-goam wʋsg sẽn be Biiblã pʋgẽ n gomd Mesi wã yell pidsa a Zeezi zugu. Ges-y zĩ-gũbrã sẽn yet tɩ “Bũmb kẽer b sẽn deng n togs Mesi wã zugu.”
▸ Sak a 2, sull 17, tẽngr notã
5 A ZEOVA SẼN DAT TƖ VƖƖMÃ YƖ TO-TO TẼNGÃ ZUGU
A Zeova naana tẽngã n dat t’a yɩ arzãna, tɩ sẽn nong-b yẽ wã zĩnd a zugu. A raabã pa toeem ye. Ka la bilfu, a na n kɩtame tɩ wẽnemã sa, tɩ wẽn-sakdbã vɩɩmd wakat sẽn kõn sa.
6 A SƲƖTÃAN
Sʋɩtãanã yaa pipi malɛk sẽn kɩɩs Wẽnnaam. B boond-a lame tɩ Sʋɩtãana, sẽn dat n yeel tɩ “kɩɩsda.” Bala a kɩɩsda a Zeova. A leb n yaa kãnegda, bala a togsda goam sẽn pa sɩd a Zeova zugu, la a belgd nebã.
7 MALƐGSÃ
A Zeova naana malɛgsã n kaoos wʋsgo, n yaool n naan tẽngã. A naan-b lame tɩ b zĩnd saasẽ. Malɛgsã sõor yaa milyõ kobse. (Dãniyɛll 7:10) B tara yʋya, b manesmã yaa toor-toore. Malɛg-sakdbã sikda b mense, n pa basd tɩ ninsaalb waoog-b ye. B yasrã pa yembr ye. B leb n tara tʋʋm buud toor-toore. Wala makre, kẽer bee a Zeova geerã taoor n waoogd-a, sãnda taasda a koeese, kẽer kogenda a nin-buiidã sẽn be tẽngã zugã, n wilgd-b sore, tɩ sãnda sõngd tõnd koɛɛgã mooneg pʋgẽ. (Yɩɩn-sõamyã 34:8; Vẽnegre 14:6; 22:8, 9) Harmagedõ zabrã sasa, b na n naaga a Zeezi n zab ne Wẽnnaam bɛɛbã.—Vẽnegre 16:14, 16; 19:14, 15.
8 YEL-WẼNDE
Tõnd sã n tags bũmb yelle, bɩ d yeel wall d maan bũmb sẽn pa noom a Zeova, bɩ sẽn kɩɩsd a raabã, yaa yel-wẽnde. Yel-wẽnd sãamda tõnd zoodã ne a Zeova. Rẽ n so t’a kõ-d noy la saglse, sẽn na n sõng-d tɩ d ra maan yel-wẽn ne pʋ-toog ye. Sɩngrẽ wã, a Zeova naana bũmbã fãa tɩ yaa sõma. La a Ãdem ne a Hawa sẽn kɩɩs-a wã, b maana yel-wẽnde, n lebg neb sẽn pa zems zãnga. B wa n kʋʋlame n ki. Tõnd sẽn yaa a Ãdem yagensã, d yaa yel-wẽn-maandba. Rẽ n so tɩ d kʋʋndẽ la d kiidẽ.
9 HARMAGEDÕ
Yaa Wẽnnaam zabre. Zab-kãng sasa la a na n sãam a Sʋɩtãan dũniyã, n kɩt tɩ wẽnemã sa.
10 WẼNNAAM RĨUNGÃ
Yaa goosneema a Zeova sẽn lugl saasẽ. A Zeezi Kiris la Rĩmã. Ka la bilfu, ne Rĩungã maasem, a Zeova na n kɩtame tɩ wẽnemã fãa sa. Wẽnnaam Rĩungã na n sooga tẽngã gilli.
11 A ZEEZI KIRIS
Wẽnnaam naana a Zeezi, n yaool n naan bũmba fãa. A Zeova tʋma a Zeezi tẽngã zugu, t’a wa ki ninsaalbã fãa yĩnga. Rẽ poore, a Zeova vʋʋg-a lame. Masã, a Zeezi yaa Wẽnnaam Rĩungã Rĩma, n dɩt naam saasẽ.
12 YƲƲM 70 NAOOR A 7 WÃ VÕORE
Biiblã pʋgẽ, b pĩnd n togsa wakat ning Mesi wã sẽn na n wa. B yeelame tɩ na n yɩɩ yʋʋm 69 naoor a 7 baasgẽ. Wakat kãng sõadg sɩnga yʋʋmd 455 sẽn deng a Zeezi rogmã, n baas yʋʋmd 29 a Zeezi rogmã poore.
Bõe n wilgd tɩ baasa yʋʋm-kãnga? Sõadgã sɩnga yʋʋmd 455 sẽn deng a Zeezi rogmã, Pɛrs rĩm a Artagzɛrzɛɛs sẽn kõ nooor tɩ b “lebs n me Zerizalɛmã.” (Dãniyɛll 9:25; Neemi 2:1, 5-8) D sã n sɩng yʋʋmd 455 sẽn deng a Zeezi rogmã, n na n sõd yʋʋm 483 (yʋʋm 69 naoor a 7), tekda yʋʋm 29 a Zeezi rogmã poore. Yaa yʋʋm-kãng bal kɛpɩ la a Zeezi reeg lisgu, n lebg Mesi wã.—Luk 3:1, 2, 21, 22.
Bãngr-gomdã pʋgẽ, b leb n goma yʋʋm a 7 yelle, sẽn na n pʋgl yʋʋm 483 wã. Yʋʋm a yopoe wã pʋgẽ, bɛɛbã na n kʋʋ Mesi wã. Rẽ yɩɩ yʋʋmd 33 wã. La sẽn sɩng ne yʋʋmd 36, rat n yeel tɩ yʋʋm a 7 wã baasgẽ, b na n moona Wẽnnaam Rĩungã koe-noog buudã fãa neba, pa zʋɩf rãmbã bal ye.—Dãniyɛll 9:24-27.
13 WẼNNAAM PA MENS A TÃAB YE
Biiblla wilgdame tɩ Wẽnnaam a Zeova n yaa naandã, la t’a naana a Zeezi n yaool n naan bũmba fãa. (Koloos-rãmbã 1:15, 16) A Zeezi pa Wẽnnaam Sẽn-tõe-a-fãa wã ye. A zɩ n yeel tɩ yẽ ne Wẽnnaam zema taab ye. A pʋd n yeelame: “M ba yɩɩda maam.” (Zã 14:28; 1 Korẽnt-rãmbã 15:28) La tũudum kẽer zãmsda nebã tɩ Wẽnnaam yaa mens a tãabo, rat n yeel tɩ Ba wã, Biigã, la vʋʋsem sõngã naaga taab n yaa Wẽnnaam. Biiblã pa wilgd woto ye. Yaa zãmsg sẽn pa sɩda.
Vʋʋsem sõngã pa ninsaal ye. Yaa pãng ning Wẽnnaam sẽn tũnugd ne n pidsd a raabã. Wala makre, pipi kiris-nebã ra ‘pida ne Sɩɩg-sõngo.’ Sẽn paase, a Zeova yeelame: ‘Mam na n pʋdga m Sɩɩgã ninsaalbã buud fãa zutu.’—Tʋʋmã 2:1-4, 17.
14 PIKÃ
Bõe yĩng tɩ kiris-neb hakɩɩkã pa tũnugd ne pikã n pʋʋsd Wẽnnaam?
Hal sẽn kaoose, ziri tũudmã rãmb tũnugda ne pikã n pʋʋsdẽ. Pĩnd wẽndẽ wã, b ra tũnugda ne pikã n pʋʋsd bõn-naandse, bɩ n maand yɛl sẽn naag ne pag ne rao lagengo. Na maan yʋʋm 300 a Zeezi kũumã poore, kiris-nebã pa tũnug ne pikã n pʋʋs Wẽnnaam ye. La kaoosg zugẽ, Rom naab a Kõnstãntẽ kɩtame tɩ pikã lebg bũmb kiris-nebã sẽn tũnugd ne n pʋʋsdẽ, sẽn na yɩl tɩ b tũudmã piuugi. Pa a Zeezi n kɩt tɩ nebã sɩng n pʋʋsd ne pikã ye. Sebr a yembr wilgame tɩ “pikã sɩng n bee buud kẽer pʋsẽ, sẽn deng kiris-nebã zãmaana, la buud wʋsg sẽn pa kiris-nebã minund pʋsẽ me.”
A Zeezi pa ki pik zug ye. Gɛrk gom-bil ning b sẽn lebg ne moor tɩ “pikã” võor meng-meng yaa “raoog sẽn yaa tɩrga,” bɩ “ra-giuugu,” wall “tɩɩga.” Biibl a ye pʋgẽ, b yeelame tɩ Kãab-paalgã pʋgẽ, gɛrk gom-bil kae sẽn wilgd tɩ yaa raad a yiib sẽn palg taab ye. A Zeezi kii raoog zugu.
A Zeova pa rat tɩ d tũnug ne yimaaz-rãmb bɩ bũmb a taab n pʋʋs ye.—Yikri 20:4, 5; 1 Korẽnt-rãmbã 10:14.
15 A ZEEZI KŨUMÃ TẼEGRE
A Zeezi yeela a karen-biisã tɩ b tẽegd yẽ kũumã yelle. B maanda rẽ yʋʋmd fãa Nizã kiuugã rasem 14 daare. Pĩndã Israyɛll nebã me ra maanda Pakã Nizã rasem 14 daare. A Zeezi kũumã tẽegr sasa, b pɩʋʋgda nebã taoor ne buri, la dɩvẽ, sẽn makd a Zeezi yĩngã, la a zɩɩmã. Yaa neb nins sẽn na n tɩ naag a Zeezi n dɩ naam saasẽ wã n wãbd burã la b yũud dɩvẽ wã. Neb nins sẽn saagd n na n wa vɩɩmd wakat sẽn kõn sa tẽngã zugã naagd n maanda a Zeezi kũumã tẽegre, la b pa wãbd burã, bɩ n yũud dɩvẽ wã ye.
16 SƖƖGA
Ebre ne gɛrk gom-biis nins sẽn yaa sɩɩgã tõe n dat n yeelame tɩ 1) neda, 2) rũnga, bɩ 3) ned wall rũng vɩɩm. Ad makr a wãna:
Neda: “Wẽnnaam sẽn maan sũ-mar n kaoos wakat ning a Nowe sẽn maan koom koglgã tɩ neb bilfu, dat n togs tɩ neb a nii wã kẽe a pʋgẽ n põs koomã.” (1 Pɩyɛɛr 3:20) Ka wã, b sẽn gʋls tɩ “nebã,” b ra tõe n ningame tɩ “sɩɩse,” sẽn dat n yeel t’a Nowe ne a pagã, n paas a kom-dibli a tãabã ne b pagbã.
Rũnga: “Wẽnnaam yeelame: ‘Bɩ bõn-vɩɩlɩ [sɩɩs] pid ko-kãsengã pʋg n saagdẽ, tɩ bõn-yɩgdɩ me zĩnd dũniyã zugu, n yɩgd yĩngri.’ Wẽnnaam leb n yeelame: ‘Bɩ bõn-vɩɩs [sɩɩs] buud toor-toor zĩnd dũniyã zugu. Yaa yir dũmsi, bõn-vuudsi, la we-rũmsi, bãmb fãa, buud toor-toore.’ La a yɩɩ woto.”—Sɩngre 1:20, 24.
Ned wall rũng vɩɩm: A Zeova yeela a Moyiiz yaa: “Neb nins sẽn dag n baood foom [baood fo sɩɩgã] n na n kʋ wã kiime.” (Yikri 4:19) A Zeezi sẽn wa n be tẽngã zugã, a yeelame: “Maam la pe-kɩɩm-sõngã. Pe-kɩɩm-sõng gẽnegda a yõor [sɩɩga] a piis yĩnga.”—Zã 10:11.
Sẽn paase, ned sã n maand bũmb ne a “sɩɩgã fãa,” rat n yeelame t’a maanda rẽ ne yamleoogo, la a pãng tɛka. (Matye 22:37; Tõodo 6:5) Ned bɩ rũng sã n ki a lebga sɩ-kɩɩnga.—Sõdbo 6:6; Aaze 2:13.
17 VƲƲSEM
Traduction du monde nouveau wã pʋgẽ, ebre ne gɛrk gom-bil ning b sẽn lebg tɩ “vʋʋsmã” võor yaa toor-toore. La fãa bilgda bũmb d sẽn pa tõe n yã ne nifu, wala makre sebgo, ninsaal wall rũng vʋʋsem. Leb n tõe n yaa malɛgsã bɩ vʋʋsem sõngã sẽn yaa Wẽnnaam pãngã. Biiblã pa wilgd tɩ ned kũum poore, bũmb n yit a yĩngẽ wã n tɩ vɩ zĩig a to ye.—Yikri 35:21; Yɩɩn-sõamyã 104:29; Matye 12:43; Luk 11:13.
18 ZEYƐN
Moorã Biibl pʋgẽ, b lebga gɛrk gom-bil ning sẽn yaa “Zeyɛnnã” tɩ “bug-tẽnga.” Zeyɛn yaa long sẽn da pẽ Zerusalɛm, tɩ b ra yõogd sagdo. Bũmb pa wilgd t’a Zeezi wakatẽ wã, b ra kẽesda rũms bɩ neb be n namsd-ba, bɩ n yõogd-b vɩɩs ye. Dẽnd Zeyɛnnã pa makd zĩig b sẽn namsd sẽn ki-bã n yõogd-b bugum wakat fãa yĩng ye. A Zeezi sẽn yeel tɩ neb la b na n kẽes Zeyɛnnã, a ra rat n yeelame tɩ b na n sãam-b-la zãng-zãnga.—Matye 5:22; 10:28.
19 TÕND BA SẼN BE ARZÃNÃ
A Zeezi sẽn wã n zãmsd a karen-biisã, a wilg-b-la b sẽn segd n pʋʋs to-to. Yaa pʋʋs-kãng la b sẽn boond tɩ “Tõnd Ba sẽn be arzãnã.” Wala makre, a yeelame yaa:
“Bɩ yãmb yʋʋrã paam waoogre”
D kotame t’a Zeova maneg a yʋʋrã b sẽn sãamã. Woto yaa sẽn na yɩl tɩ sẽn be-b saasẽ la tẽngã zugã fãa waoog a yʋʋrã.
“Tɩ yãmb soolmã wa”
D kotame tɩ Wẽnnaam goosneemã sãam dũni-wẽngã, la a soog tẽngã n kɩt t’a lebg arzãna.
“Tɩ yãmb daab maan tẽng zugu”
D kotame tɩ Wẽnnaam daabã pidsi, sẽn na yɩl tɩ wẽn-sakdb sẽn zems zãng vɩɩmd wakat sẽn kõn sa arzãnã pʋgẽ tẽngã zugu, wa a Zeova sẽn da rat sɩngrẽ wã.
20 A ZEEZI MAOONGÃ
A Zeova maana bũmb sẽn na yɩl n fãag ãdem-biisã ne yel-wẽndã la kũumã. A tʋma a Zeezi tẽngã zug t’a wa ki tɩ yɩ maoongo, n dol vɩɩm sẽn zems zãngã a Ãdem sẽn bõnã, la a maneg yell ning sẽn be ninsaalbã ne Wẽnnaam sʋkã. A Zeezi kii yel-wẽn-maandbã fãa yĩnga. Rẽ kɩtame tɩ ned buud fãa tõe n wa paam n zems zãnga, n vɩɩmd wakat sẽn kõn sa.
21 YƲƲMD 1914
Bãngr-gomd ning sẽn be Dãniyɛll sak a 4 pʋgẽ wã wilgdame tɩ Wẽnnaam na n lugla a Rĩungã yʋʋmd 1914.
Bãngr-gomdã: Rĩm a Nebukatnedzaar zãmsd pʋgẽ, a Zeova kɩtame t’a yã tɩ-wok sẽn yaa bedr b sẽn kɛ n lubi. Zãmsdã pʋgẽ, b sẽba tɩɩgã viukã ne bãens la zũud n gũbgi, sẽn na yɩl t’a ra le tob ye. La a ra na n paa woto hal tɩ “wakat a yopoe” looge. Rẽ poore tɩɩgã na n le tobame.—Dãniyɛll 3:31; 4:7-13, Wẽnnaam Sebre, 1983.
Bãngr-gomdã võore: Tɩɩgã makda Wẽnnaam naamã. Na maan yʋʋma, a Zeova yãkda rĩm dãmb Zeruzalɛm tɩ b rɩt naam Israyɛll nebã zugu. (1 Kibayã 29:23) La rĩm-kãens wa n lebga wẽn-kɩɩsdba, t’a Zeova pa le yãkd rĩm ye. B sãama Zeruzalɛm yʋʋmd 607 sẽn deng a Zeezi rogmã. “Wakat a yopoe” wã sɩnga sasa kãnga. (2 Rĩm-dãmbã 25:1, 8-10; Ezekɩyɛll 21:30-32) A Zeezi sẽn yeel tɩ “bu-zẽms na n sooga Zeruzalɛm ne pãng hal tɩ b wakatã pidã, a ra gomda “wakat a yopoe” wã yelle. (Luk 21:24) Dẽnd a Zeezi sẽn wa n ket tẽngã zugã tɩ wakat a yopoe wã nan pa sa ye. A Zeova pʋlmame tɩ “wakat a yopoe” wã baasgẽ, a na n yãka rĩma. Rĩm-kãng yaa a Zeezi. A Zeezi naamã sasa, Wẽnnaam nin-buiidã sẽn be dũniyã gill zugã na n paama bark buud toor-toore, wakat fãa yĩnga.—Luk 1:30-33.
“Wakat a yopoe” wã sẽn kaoos to-to: “Wakat a yopoe” wã kaoosa yʋʋm 2520. D sã n sɩng yʋʋmd 607 sẽn deng a Zeezi rogmã n na n sõd yʋʋm 2520, tekda yʋʋmd 1914. Yaa wakat kãng la a Zeova kɩt t’a Zeezi sẽn yaa Mesi wã lebg a saasẽ Rĩungã Rĩma.
D maana wãn n bãng tɩ yaa yʋʋm 2520? Biiblã wilgdame tɩ wakat a tãab la pʋɩ-sʋk yaa rasem 1260. (Vẽnegre 12:6, 14) Dẽnd “wakat a yopoe” wã yaa rasem 1260 naoor a yiibu. Rasem 2520 wã yaa yʋʋm 2520, bala Biiblã bãngr-goam pʋgẽ, “daar a yembr yaa yʋʋmde.”—Sõdbo 14:34; Ezekɩyɛll 4:6.
22 MALƐGS NAAB A MIKAYƐLLE
Biiblã pʋgẽ, b gomda malɛgs naab a yembr bal yelle. A yʋʋr la a Mikayɛll bɩ Misɛlle.—Dãniyɛll 12:1; Zʋʋd 9.
A Mikayɛll n yaa malɛgs nins sẽn sakd Wẽnnaamã taoor-soaba. Vẽnegr 12:7 wã yetame: “Malegs naab a Misɛll ne a malegsã zaba ne wag-bɛɛgã. Wag-bɛɛgã me ne a malegsã zabame.” Vẽnegr sebrã pʋgẽ, b yeelame tɩ Wẽnnaam tãb-biisã taoor soab yaa a Zeezi. Dẽnd Mikayɛll bɩ Misɛllã yaa a Zeezi yʋʋr a to.—Vẽnegre 19:14-16.
23 YAOOLEM WAKATÃ
Yaa sasa ning yel-kãsems sẽn na n zĩnd tẽngã zugu, nand tɩ Wẽnnaam Rĩungã sãam a Sʋɩtãan dũniyã. Biiblã bãngr-goam pʋgẽ, b gomda ‘dũni saab’ wakat ne “Ninsaal Bi-riblã waoong” wakat yelle. Fãa gomda yaoolem wakatã yelle. (Matye 24:3, 27, 37) Yaoolem wakatã sɩnga yʋʋmd 1914, Wẽnnaam sẽn wa n lugl a Rĩungã saasẽ wã, la na n baasa Harmagedõ, a Sʋɩtãan dũniyã sãoong sasa.—2 Tɩmote 3:1; 2 Pɩyɛɛr 3:3.
24 KŨUM VƲƲGRE
Wẽnnaam sã n kɩt tɩ ned sẽn ki yiki, b boonda rẽ tɩ kũum vʋʋgre. Biiblã pʋgẽ, b gomda neb a wɛ sẽn vʋʋg yelle. A Eli, a Eliize, a Zeezi, a Pɩyɛɛr la a Poll vʋʋga neb sẽn da ki. Yaa Wẽnnaam pãngã n kɩt tɩ b tõog n maan yel-soalem kãensã. A Zeova pʋlmame tɩ “nin-sõamyã la nin-wẽns na n vʋʋgame,” n zĩnd tẽngã zugu. (Tʋʋmã 24:15) Biiblã wilgdame me tɩ neb n na n vʋʋg n kẽng saasẽ. Yaa neb Wẽnnaam sẽn yãke, n kõ-b a vʋʋsem sõngã. B sã n ki, Wẽnnaam vʋʋgd-b lame tɩ b tɩ zĩnd saasẽ ne a Zeezi.—Zã 5:28, 29; 11:25; Filip-rãmbã 3:11; Vẽnegre 20:5, 6.
25 ZĨN-DÃMBÃ YƐLA
Neb kẽer gomda ne zĩn-dãmbã b toore, pa rẽ bɩ b kẽnd kinkir-bagb nengẽ n na n paam n gom ne zĩn-dãmbã. Woto fãa yaa wẽng wʋsgo. Sẽn maand-b zĩn-dãmb yɛlã tẽedame tɩ ned sã n ki, a tara sɩɩg sẽn tɩ vɩ zĩig a to, n tar pãnga. Zĩn-dãmbã maanda b sẽn tõe n dat tɩ nebã kɩɩs Wẽnnaam. Sẽn get-b ãdsã, nug-pʋsã, nensã, sẽn wẽed-b bĩisrã, sẽn lobd-b ligd-pɛɛlã, la sẽn wilgd-b zãmsd võorã, fãa yaa zĩn-dãmb yɛla. Neb kẽer tẽedame tɩ sɛba, zʋrno-rãmba, filim-dãmba, fot-rãmb la mizik rãmb sẽn gomd zĩn-dãmb yɛla, tɩ-yoada, tɩ-gãna, zũyã bɩ nug-bĩnsã pa tolg n yaa wẽng ye. Ned sã n ki, b siginda reem, bɩ n maand kʋ-sõsa, wall tigr n tẽegdẽ, n kʋʋd maand kiidã yĩnga, tɩ pʋg-kõapã ne kɩɩbsã me tar b yel-maandɩ. Woto fãa yaa zĩn-dãmb yɛla. Neb sãnda rɩkda tɩt bɩ n yũud rãam wall dorge, b sã n wa rat n tʋm ne zĩn-dãmbã pãnga.—Galat-rãmbã 5:20; Vẽnegre 21:8.
26 A ZEOVA NAAM SẼN KA TO WÃ
A Zeova n yaa Wẽnnaam Sẽn-tõe-a-fãa. Leb n yaa yẽ n naan bũmb nins sẽn be yĩngr la tẽngã. (Vẽnegre 15:3) Woto kɩtame tɩ yaa yẽ n so bũmba fãa, n tar noor bũmb nins fãa a sẽn naanã zugu. (Yɩɩn-sõamyã 24:1; Ezayi 40:21-23; Vẽnegre 4:11) A lugla noya, bũmb nins fãa a sẽn naanã yĩnga. A Zeova leb n tara sor n yãk neb tɩ b rɩ naam. D sã n nong a Zeova n sakd-a, d wilgdame tɩ d ratame t’a yɩ d naaba.—1 Kibayã 29:11.
27 PƲG-YIISGU
Pʋg-yiisg yaa nin-kʋʋre. Yaa a soabã meng n yãk yam n na n kʋ biigã. Pa sabab n maan tɩ pʋgã sãam ye. Pʋgã rɩkr tɛka, Wẽnnaam nifẽ biigã lebga nin-vɩɩga. Pa a ma wã yĩngã will bal ye.
28 ZƖƖMÃ REEGRE
Yaa b sẽn mi n ning bãad zɩɩmã. Tõe n yaa ned a to zɩɩm la b yãk zĩig pʋgẽ n ning bãadã, bɩ yaa zɩɩm b sẽn da yãk n bĩngi. Tõe n yaa zɩɩmã, bɩ bũmb b sẽn yãk zɩɩmã pʋgẽ. Wala makre, plasmã wã, globil ruuz rãmbã, globil blã rãmbã la plakɛt rãmbã.
29 KIBLGU
Biiblã pʋgẽ, kiblg ne sɩbgr pa yembr ye. Kiblg tõe n dat n yeelame tɩ wilg ned sẽn segde, bɩ zãms-a bũmbu, wall rems-a. A Zeova sã n na n kibl neda, a pa maand ne toolem ye. (Yel-bũnã 4:1, 2) A Zeova kõo roagdbã mak-sõngo. A sẽn kibend to-to wã nafda a soabã hal t’a pa sãamd a sũur ye. (Yel-bũnã 12:1) A Zeova nonga a nin-buiidã, n wilgd-b sẽn segde. A kõt-b-la saglse, n na n sõng-b tɩ b toeem b tagsa wã, la b modg tɩ b tʋʋm-tʋmdɩ wã tat a yam. Roagdbã sã n wa kibind b kambã, b segd n sõng-b lame tɩ b bãng bũmb ning sẽn kɩt tɩ b segd n yɩ sakdbã. B segd n sõng-b lame me tɩ b nong a Zeova, n nong a Gomdã sẽn yaa Biiblã, la b wʋm a noyã võore.
30 ZĨN-DÃMBÃ
Yaa malɛg-wẽnse, n tar pãng sẽn yɩɩd ninsaalbã. D pa tõe n yãnd-b ne nif ye. B sẽn kɩɩs a Zeova wã tɛka, b lebga malɛg-wẽnse, n yaa a bɛɛba. (Sɩngre 6:2; Zʋʋd 6) B pʋga a Sʋɩtaan a kɩɩsgã pʋgẽ.—Tõodo 32:17; Luk 8:30; Tʋʋmã 16:16; Zak 2:19.


text:
Kibar 72: Wẽnnaam sõnga rĩma
RAO ning sẽn pʋʋsd a Zeova tẽn-kugrã taoorã yʋʋr la a Ezekɩase. Yaa Bẽnzame ne Zida buudã rĩma. Yãmb mii bũmb ning sẽn kɩt t’a pʋʋsd a Zeova wã bɩ? La bõe yĩng t’a rʋʋg seb-kãensã a Zeova tẽn-kugrã taoore? Yaa zu-loees n tar-a. La yaa bõe yĩnga?
Asiri sodaasã sãama Israɛll buud piigã. A Zeova basame tɩ b sãam-ba, bala b ra tʋmda tʋʋm-wẽnse. La masã, Asiri nebã waame n na n zab ne Bẽnzame la Zida buudã me.
Asiri rĩmã toola rĩm a Ezekɩas sɛb n na n paoog a Zeova la a yeel a Ezekɩas t’a ra nams a meng n zab ne yẽ ye. Yaa seb-kãens la a Ezekɩas sẽn dʋʋg Wẽnnaam tẽn-kugrã taoorã. La a Ezekɩas pʋʋsa a Zeova n yeel yaa: ‘Zeova, bɩ f fãag tõnd Asiri rĩmã nugẽ, tɩ dũniyã rãmb fãa bãng tɩ yaa foo bal n yaa Wẽnnaam.’ A Zeova kelga a Ezekɩas pʋʋsgã bɩ?
A Ezekɩas ra yaa rĩm-sõngo. A ra pa rĩm-wẽng wa Israɛll buud piigã rĩm dãmba, bɩ wa a ba a Akaaz ye. A Ezekɩas ra modgdame n tũud a Zeova noyã fãa. Dẽnd a Ezekɩas sẽn pʋʋs n sa wã bala, no-rɛɛs a Ezai tʋmame tɩ b tɩ yeel-a t’a Zeova yeelame yaa: ‘Asiri rĩmã ka na n kẽ Zerizalɛm tẽngã pʋgẽ ye. A sodaag baa a ye meng ka na n kolg tẽngã ye. B ka na n tão peem baa a ye be ye.’
Ges-y fotã sẽn be rɩtgã. Yaa yɛ sodaas la sẽn ki n dɩgã? Yaa Asiri sodaase. A Zeova tʋma a malɛk a ye t’a wa kʋ Asiri sodaas tus koabg la tus pis-nii la a nu yʋn-yɛng bala. Rẽ kɩtame tɩ Asiri rĩmã lebg n zoe n kul n pa yaas n zab yɛs ye.
Dẽnd Bẽnzame ne Zida buudã põsame tɩ nebã tõog n le zĩnd ne laafɩ. La rĩm a Ezekɩas kũumã poore, yaa a biig a Manase n deeg naamã. A Manase ne a biig a Amo fãa yɩɩ rĩm-yoodo. Dẽnd nin-kʋʋr la tʋʋm-beed n le pid Bẽnzame ne Zida buudã neb sʋka. A Amo sõgen dãmbã wa n kʋ-a lame, t’a biig a Zozɩas lebg Bẽnzame ne Zida buudã rĩma.
2 Rĩm dãmba 18:1-36; 19:1-37; 21:1-25.
Sogsgo
- Rao ning sẽn be foto wã zugã yaa ãnda, la bõe yĩng t’a be zu-loees wʋsg pʋgẽ?
- Sɛb nins a Ezekɩas sẽn dʋʋg Wẽnnaam taoorã yaa bõe sɛba, la a pʋʋsda Wẽnnaam n yetẽ tɩ bõe?
- A Ezekɩas ra yaa rĩm bʋg buudu, la a Zeova tʋma no-rɛɛs a Ezai t’a tɩ taas-a koe-bʋgo?
- Wa b sẽn wilg foto wã zugã, bõe la a Zeova malɛkã maan Asiri nebã?
- Baa Israɛll buud a yiibã sẽn vɩɩmd bãan pʋgẽ wã, a Ezekɩas kũumã poore bõe n maane?
Sogsg a taaba
- Karm-y 2 Rĩm dãmb 18:1-36.
Bõe la Asiri rĩmã sõgen kãseng a Rabsake yeel sẽn na yɩl n boog Israɛll nebã tẽebo? (2 Rĩm 18:19, 21; Yikri 5:2; Yɩɩl 64:4)
Neb sã n wa kɩɩsd a Zeova Kaset rãmbã tʋʋmdã, wãn to la b tõe n dɩk a Ezekɩas togs-n-taare? (2 Rĩm 18:36; Yɩɩl 39:2; Yel. 26:4; 2 Tɩm. 2:24)
- Karm-y 2 Rĩm dãmb 19:1-37.
A Zeova Kaset rãmbã sã n wa be toog pʋgẽ, wãn to la b rɩkd a Ezekɩas togs-n-taare? (2 Rĩm 19:1, 2; Yel. 3:5, 6; Heb. 10:24, 25; Zak 5:14, 15)
Bõe ne bõe la a Zeova maan n wilg a Senakeriib t’a pa baa fʋɩ, la ãnd la a Senakeriib makda? (2 Rĩm 19:32, 35, 37; Wil. 20:2, 3)
- Karm-y 2 Rĩm dãmb 21:1-6, 16.
Bõe yĩng tɩ d tõe n yeel tɩ Zerizalɛm rĩm-wẽnsã fãa sʋka, yaa a Manase n yɩ wẽng n yɩɩda? (2 Kib. 33:4-6, 9)


text:
B
Bãngr Baobo, la wẽn-yembgo yelle
A goma rãynem kasettã pugẽ n pirs nebã tɩ b bao tɩlay bãngre, la a kõ vẽenem n kẽed ne wẽn-yembgã la sũnna, la a keo nebã yi yel sɩngdse la mag-yiibu.Sã yaa yawlem kasetã pugẽ a goma : gõem la nekr zogdo la fagir puusg yelle la yel wusgo.
B
Bãngr sõsg seg-taaba Bãng yell zug
A gomame n wilg:Bãngr lanins sẽn tog n yɩɩd Lihlaangã pʋgẽ, sẽn yaa Ak- kurãan bãngre, la sũnna Bãngre, la daliil lanins sẽn wild sũnna gãdb sẽn yaa tɩlay, la yalla tõnd tara tʋlsm ne nusã tõom bãngr bɩɩ? la pagba bãngrã baob yõodo. La Bãngdba sẽn kõ vẽenem laning bãngrã baob zugu
C
CiTR -- AstroTalk
Space is an interesting place. Marco slices up the night sky with a new topic every week. Death Stars, Black Holes, Big Bang, Red Giants, the Milky Way, G-Bands, Pulsars, Super Stars and the Solar System.
S
Saglse sẽn na n kõ pagbã
A goma yela lanins sẽn watã: Pagbã ziiri ni-m- buydã pʋgẽ; la Sɩd hake gũusgu, la a suys pagbã tɩ b bao bãngre, la a suys-b tɩ b lud b mens sõma, la a leb n suys-b ne wẽnd sagl gãdbo, la yõor yam leog zãagre.
S
Sũyã bãase, la tɩbsgo
Morã gomame n wilg tɩ ninsaalba sũy yaa kõbga a tãabo:1- Sũur sẽn tar laafɩ (sẽn vɩ) 2- Sũur sẽn ki 3- la sũur sẽn yaa bãada.2- sẽn yi sũyã bãasẽ: Mag-yiibu, munaanfeglem, sũ-kĩiri, naam noglem, zẽk-n-menga, la dũni nonglem.3- La bã-kãysã tɩɩm yaa: wẽnd kosgo, sɩd-kũuni, wẽnd la tẽntʋʋma nonglem, la wẽnnaam yʋʋr tẽegre, la al kurãan karẽngo, la bãngr baoobo, la kũum yãagre.


text:
Bõe la d tõe n bãng Biiblã pʋgẽ?
B yiisa seb-kãngã n na n sõng yãmb tɩ y paam sogsg kẽer leoor Biiblã pʋgẽ. Wala makre, bõe yĩng tɩ ninsaalbã namsdẽ, ned sã n ki, a tɩ vɩɩ zĩig a to bɩ, la bõe la y tõe n maan tɩ y zakã pʋgẽ vɩɩm yɩ noogo, la sogsg a taaba.
Wẽnnaam datame tɩ d vɩɩmã yɩ wãn-wãna?
Tõe tɩ y sokda y meng bõe yĩng tɩ zu-loeesã yaa wʋsg rũndã-rũndã. Biiblã wilgdame tɩ ka la bilfu, Wẽnnaam na n maana bũmb n yols ãdem-biisã ne namsgã, bãasã la kũumã.
SAK A 1
D bao n bãng Wẽnnaam sõma
Yãmb tagsdame tɩ tõnd yell paka Wẽnnaam bɩ? Bao-
SAK A 2
Biiblã yaa Wẽnnaam sebre
Wãn to la Biiblã tõe n sõng yãmb tɩ y mao ne y zu-
SAK A 3
Wẽnnaam datame tɩ ninsaalbã vɩɩm yɩ wãna?
Dũniyã gill sã n wa lebg arzãna, vɩɩmã na n yɩɩ wãn-
SAK A 4
Yãmb mii a Zeezi Kiris sõma bɩ?
Bao-
SAK A 5
A Zeezi maoongã yaa Wẽnnaam kũun sẽn ka to
A Zeezi maoongã yaa bõe? Wãn to la tõe n naf tõndo?
SAK A 6
Ned sã n ki, a tɩ vɩɩ zĩig a to bɩ?
Bao-
SAK A 7
Sẽn ki-bã na n wa vʋʋgame!
Ned yãmb sẽn nong zoe n maana kaalem bɩ? Y na n wa paam n le yã-a lame bɩ? Bao-y n bãng-y Biiblã sẽn yet kũum vʋʋgrã wɛɛngẽ.
SAK A 8
Wẽnnaam Rĩungã yaa bõe?
Neb wʋsg mii pʋʋsg ning a Zeezi sẽn wilg a karen-
SAK A 9
Dũniyã saab kolgame bɩ?
Y na n bãngame tɩ yel-
SAK 10
Biiblã sẽn yet malɛgsã ne zĩn-dãmbã zugu
Biiblã pʋgẽ, b gomda malɛgs la zĩn-dãmb yelle. B sɩd beeme bɩ? B tõe n sõnga tõnd bɩ n maan tõnd wẽng bɩ?
SAK 11
Bõe yĩng tɩ ninsaalbã namsd wʋsgo?
Neb wʋsg tagsdame tɩ dũniyã sẽn pid ne namsgã yaa Wẽnnaam yelle. Yãmb tagsg yaa bõe? Bao-y n bãng-y Biiblã sẽn wilgd sẽn sɩng to-to tɩ namsgã la toogã wa beẽ wã.
SAK 12
Bõe la y tõe n maan n lebg Wẽnnaam zoa?
Y tõeeme tɩ y sẽn vɩ to-to wãta Wẽnnaam yam. Sɩd-
SAK 13
D nand vɩɩmã sẽn yaa Wẽnnaam kũunã
Bõe la Wẽnnaam yet pʋg-
SAK 14
Yãmb zakã pʋgẽ vɩɩm tõe n yɩɩ noogo
Nonglem ning a Zeezi sẽn tallã yaa mak-sõng n kõ pʋg-sɩdbã, pagbã, roagdbã la kambã. Yam bʋg la d tõe n dɩke?
SAK 15
D sẽn tog n tũ Wẽnnaam to-to
Bɩ d ges bũmb a yoob sẽn tõe n kɩt tɩ d bãng sẽn tũud-
SAK 16
Tũ-y Wẽnnaam neere
Y sã n wa wilgd ned y sẽn tẽed bũmb ninsã, bõe ntõe n yɩ toogo? Wãn to la y tõe n gom ne-
SAK 17
D sẽn tõe n pʋʋs Wẽnnaamã yaa bark menga
Yãmb sã n pʋʋsdẽ, Wẽnnaam kelgdame bɩ? Sẽn na yɩl n tõog n leok sok-
SAK 18
Mam segd n dɩka m meng n kõ Wẽnnaam n deeg lisg bɩ?
Bõe la ned segd n maane n wa tõog n deeg lisgu? Bao-
SAK 19
D modg n kell n yɩ a Zeova zoa
Bõe la d tõe n maan n wilg tɩ d nonga Wẽnnaam, la tɩ d sũur nooma ne a sẽn maan bũmb ninsã?
Vẽnegre
Bõe la d tõe n bãng Biiblã pʋgẽ? sebrã goam kẽer b sẽn bilg a võore.


text:
KOM-BƖƖSÃ SẼN SOKDE:
Bõe la m tõe n maan tɩ ɛspoorã yamleoog kẽ-ma?
Biiblã yetame: “
Yĩngã wɩsgr tara yõodo.” (1 Tɩmote 4:8, MN) Kom-bɩɩs wʋsg mii rẽ. Baasgo, b yam pa be ɛspoor maaneg ye.
A Richard tara yʋʋm 21. Ad a sẽn yeele: “M sẽn wa n ket kolɛɛsã, m karen-bi-taasã wʋsg ra pa tar not-sõmã ɛspoorẽ wã ye. M yaool n getame tɩ kẽng kãtinnẽ wã n tɩ rɩ wã sẽn yãk a toogo, ɛspoorã n yaa nana n yɩɩda.”
A Rut tara yʋʋm 22. Yẽ yeelame: “Kom-bɩɩs kẽer tagsdame tɩ f sẽn na n tãood ɛspoorã ze-video rãmb n são f sẽn na n kẽng n tɩ zoe, tɩ wĩngdã pãb-f tɩ f tʋʋlgã sedgdẽ, tɩ f futã fãa yaa maasr moga.”
Fo me sã n tagsda woto, tẽeg tɩ f sã n minim n maand ɛspoorã, na n naf-f lame. Wala makre:
Pipi. Ɛspoorã paasda f yĩngã pãnga. A Rachel sẽn tar yʋʋm 19 wã yeelame t’a baaba ra mi n yeta yẽ yaa: “
F sã n pa tar sẽk n na n maan ɛspoore, f na paam sẽk n bẽ.”
Yiibu. Ned sã n maand ɛspoore, a kalkõtã tʋmda sõma n boog yɩɩrã. A Emily tara yʋʋm 16. A yeelame: “
M yɩɩrã sã n wa yaa wʋsgo, zoeesã sõngd-m lame.
Boogda m yɩɩrã, leb n wɩsgda m yĩngã.”
Tãabo. Ɛspoorã me yaa wa reem. A Rut yeelame tɩ
yẽ nong n yiime n tɩ gilg weoogẽ wã,
bɩ n tɩ rug koom wall n tab weef n gilgi.”
F sẽn na n maan n tõoge: Naoor a tãab semen fãa, rɩk minit 20 n maan ɛspoor ning fo sẽn nonge.
Tẽege. Wakat ninga, f sẽn yaa to-to wã yaa rog-ne. La naoor wʋsgo, bee ne f sẽn vɩ to-to wã n yɩɩda. Dẽnd f sã n mi tɩ ɛspoorã maaneg yaa tɩlɛ ne-fo, sɩnge. Mak tɩ f na n tõogame.


text:
Kibar 108: Damas sorã zugu
YÃMB mii ned ning sẽn gãe tẽngã bɩ? Yaa a Solle. Yaa yẽ n da gũud rap nins sẽn lob a Etɩɛn kugã futu. Yãmb nee vẽenemã sẽn yãgdã bɩ? Yaa bõe n maane?
A Etɩɛn kũumã poore, a Soll namsa a Zezi karen-biisã wʋsgo. A ra kẽeda zak-zak n yõgd karen-biisã n tʋgd n kẽesd bãens roogẽ. Karen-biisã wʋsg zoeeme n kẽng tẽns a taaba, la b kell n moona koe-noogã beenẽ. La a Soll me ra ket n gilgda tẽnsã n gẽesd-ba. Daar a yembre, a yikame n debd Damase, la bũmb n tek n maan sorã zugu.
Vẽenem n yi saasẽ zĩig pʋgẽ n gũbg a Soll t’a lʋɩ tẽnga. Yãmb pa ne fotã zug sɩda? Rẽ poore, koɛɛg n yeel yaa: ‘Soll, Soll! Bõe yĩng tɩ fo namsd maam?’ Rap nins sẽn da tũud a Sollã nee vẽenemã la b wʋmd koɛɛgã, la b ka wʋmd goamã võor ye.
A Soll sokame yaa: ‘Yãmb yaa ãnda, Zusoaba?’
Tɩ koɛɛgã leok yaa: ‘Maam la a Zezi, fo sẽn namsd a soabã.’ A Zezi yeela woto, bala a Soll sã n namsd a karen-biisã yaa wa yẽ mengã la a namsda.
A Soll sokame yaa: ‘Zusoaba, bõe la m segd n maane?’
T’a Zezi yeel-a yaa: ‘Yik n kẽng Damase. Fo sã n ta be, ned n na n wilg foo f sẽn segd n maan bũmb ninga.’ A Soll yikame n wok a ninã, la a pa ne bũmb ye. A lebga zoanga. Dẽnd rap nins sẽn da pʋgd-a wã gãda a nugã n na n tall-a n kẽng Damase.
A Zezi yeela a karen-biig a Ananias sẽn be Damasã woto: ‘Yik n kẽng sor ning sẽn boond tɩ tɩrgã n ta a Zida zakẽ wã n sok rao ning b sẽn boond t’a Sollã yelle. Mam yãka yẽ t’a na n yɩ m tʋm-tʋmda.’
A Ananias sɩd sakame n kẽnge. A sẽn ta wã, a sɩd yãa a Solle. A sẽn yã-a wã, a tik-a-la ne a nusã n yeel yaa: ‘Zusoabã tʋma maam tɩ m wa kɩt tɩ f ninã puk la f pid ne vʋʋsem sõngo.’ Wakat kãng bala, bũmb sẽn wõnd nod-pagd n yi a Soll ninẽ wã n lʋɩ, t’a ninã puki, t’a tõe n le yã.
Wẽnnaam kõo a Soll tõog t’a na n moon tẽns wʋsg neba. Yaa yẽ la b sẽn wa n boond tɩ tʋm-tʋmd a Pollã. D na n goma a yell taoore. La nananda, bɩ d ges Wẽnnaam sẽn tʋm a Pɩɛɛr t’a tɩ maan bũmb ninga.
Tʋʋma 8:1-4; 9:1-20; 22:6-16; 26:8-20.
Sogsgo
- Bõe la a Soll maan a Etɩɛn kũumã poore?
- A Soll sẽn da wa n debd Damasã, yel-solem-bʋg n maane?
- A Zezi yeela a Soll t’a maan bõe?
- A Zezi yeela a Ananias t’a maan bõe, la maana wãn t’a Soll ninã puki?
- B wa n boonda a Soll tɩ bõe, la tʋʋm-bʋg la b kõ-a?
Sogsg a taaba
- Karm-y Tʋʋm 8:1-4.
Wãn to la b sẽn nams Zerizalɛm kiris-nebã kɩt tɩ koɛɛgã ta zĩis wʋsgo, la wãn to la yel-kãng buud maand rũndã-rũndã me? (Tʋʋ. 8:4; Ezai 54:17)
- Karm-y Tʋʋm 9:1-20.
Tʋʋm a tãab bʋs la a Zezi kõ a Solle? (Tʋʋ. 9:15; 13:5; 26:1; 27:24; Rom 11:13)
- Karm-y Tʋʋm 22:6-16.
Wãn to la d tõe n yɩ wa a Ananiase, la bõe yĩng tɩ rẽ tar yõodo? (Tʋʋ. 22:12; 1 Tɩm. 3:7; 1 Pɩɛ. 1:14-16; 2:12)
- Karm-y Tʋʋm 26:8-20.
Wãn to la a Soll kibarã kengd neb nins pagb bɩ b sɩdb sẽn pa a Zeova Kaset rãmbã raoodo? (Tʋʋ. 26:11; 1 Tɩm. 1:14-16; 2 Tɩm. 4:2; 1 Pɩɛ. 3:1-3)


text:
Bao-y paoong sɩd-sɩdã
‘Rɩk-y dũni paoongã n bao zo-rãmba.’—LUK 16:9.
YƖƖLA: 32, 154
1, 2. Bõe yĩng tɩ naong pa tõe n sa dũni-kãngã pʋgẽ?
RŨNDÃ-RŨNDÃ, ligdã baoob wɛɛngẽ, nebã maanda zãmbo, n pa kʋmd taab nimbãaneg ye. Kom-bɩɩsã baooda tʋʋm n pa tõe n paam ye. Kẽer gẽnegda b yõy sẽn na yɩl n paam n kẽng tẽns nins sẽn yidg laogã wɛɛngẽ wã. Baa tẽn-kãens pʋgẽ, naong rãmbã yaa wʋsgo. Sẽn tar-bã paoong tara paasg bala, tɩ naongã rãmb far me tar paasgo. Sẽn nan pa kaoose, b maana gɛɛla, n mik tɩ b sã n pʋɩ dũniyã neb zĩis koabga, sull a ye paoong n zem sẽn ket-bã fãa paoong sẽn naag taaba. Ned kae n na n kɩɩs tɩ neb kẽer n tar arzɛk hal tɩ b yagens yagen-tʋbrakẽes na n wa ket n dɩt b paoongã, tɩ neb milyaar-dãmb yaool n be naong pʋgẽ, n pa tar b sẽn maand ye. A Zeezi meng ra yeelame yaa: “Naong rãmb na n kell n bee ne yãmb wakat fãa.” (Mark 14:7) Bõe yĩng tɩ vɩɩmã yaa woto?
2 A Zeezi ra miime tɩ sã n pa Wẽnnaam Rĩungã n wa, wẽgb la zãmb pa tõe n sa ye. Biiblã wilgda vẽeneg tɩ dũni-kãngã politikã sigls ne tũudmã sigls la ligdã baoob siglsã fãa bee a Sʋɩtãan nugẽ. Vẽnegr sebrã pʋgẽ, b boola ligdã baoob siglsã tɩ ‘dũni lɛɛbdba.’ (Vẽn. 18:3) Tõnd sẽn yaa Wẽnnaam nin-buiidã, d lakda d mens fasɩ ne politikã la tũudmã siglsi. La d wʋsg pa tõe n pa kẽes d meng baa yaa bilf ligdã baoob pʋgẽ ye.
3. Sogs-bʋs la d na n leoke?
3 Segdame tɩ kiris-ned fãa fees a meng n ges a manesem sẽn yaa to-to ligdã baoob wɛɛngẽ. D sok d meng yaa: ‘Bõe la m tõe n maan ne m paoongã, tɩ wilg tɩ m maanda sɩd ne Wẽnnaam? Bõe n na n sõng-m tɩ m da kẽes m meng wʋsg ligdã baoob pʋgẽ? Kiba-bʋs n wilgd tɩ Wẽnnaam nin-buiidã teeg-a-la zãng-zãnga?’ Sogs-kãensã la d na n leoke.
YEL-BŨND NING SẼN GOMD TƲƲMD TAOOR SOAB YELLÃ
4, 5. a) A Zeezi yel-bũndã pʋgẽ, a yeelame tɩ bõe n paam tʋʋmdã taoor soabã? b) A Zeezi sagla kiris-nebã tɩ b maan bõe?
4 Karm-y Luk 16:1-9. Yel-bũndã a Zeezi sẽn wẽ wã sõngda tõnd fãa tɩ d tags neere. A yeelame tɩ b sẽn wa n togs arzɛkã soab t’a tʋʋmã taoor soabã sãamda a paoongã, a yãka yam n na n yiis-a tʋʋma. * La tʋʋmdã taoor soab ‘maana yam.’ A sẽn wʋm t’a zu-soabã na n yiis-a-la tʋʋmã, a yõga zood ne neb sẽn tõe n wa sõng-a tʋʋmdã sãoong poore. A Zeezi sẽn wẽ yel-bũndã pa sẽn na n sagl a karen-biisã tɩ b tʋm pʋ-lik n paam b noorã rɩɩb ye. A pʋd n wilgame tɩ yaa ‘dũni-kãngã nebã’ n maand woto. A wẽ yel-bũndã n na n sõng a karen-biisã tɩ b bãng bũmb sẽn tar yõod wʋsgo.
5 A Zeezi ra miime tɩ wa yellã sẽn tiig n paam tʋʋmdã taoor soabã, dũni-kãngã sẽn pid ne wẽgbã yĩnga, kiris-neb wʋsg me nengẽ, bao-n-kõ-noorã pa na n yɩ nana ye. Rẽ n so t’a sagl-b tɩ b “rɩk dũni paoongã n bao zo-rãmba,” rat n yeel t’a Zeova ne a Zeezi zoodo. Bõe yĩnga? Sẽn na yɩl tɩ paoongã sã n wa sɛ bɩ a Zeova ne a Zeezi reeg-b “yiy sẽn paad wakat sẽn kõn sa wã pʋgẽ.” Yam-bʋg la d tõe n dɩk a saglgã pʋgẽ?
6. Bõe n wilgd tɩ Wẽnnaam da pa rat tɩ nebã leebd n baood yõod n samdẽ?
6 Biiblã wilgda vẽeneg tɩ Wẽnnaam da pa rat tɩ nebã leebd n baood yõod n samdẽ ye. A Ãdem ne a Awa sẽn wa n be Edɛn zẽedã zĩigẽ wã, a Zeova ra kõ-b-la bũmb nins fãa sẽn yaa tɩlɛ ne-bã tɩ seke. (Sɩng. 2:15, 16) Biiblã wilgame tɩ pipi kiris-nebã sẽn paam vʋʋsem sõngã zaeebã poore, b “ned ba a yembr dag n ka yet tɩ bũmb nins yẽ sẽn so wã yaa a meng rẽnd ye.” Biiblã paasame tɩ b “paoongã fãa rag n yaa bãmb fãa n so.” (Tʋʋ. 4:32) No-rɛɛs a Ezayi ra pĩnd n togsame tɩ wakat n wat tɩ ninsaalbã fãa na n paam n dɩ tẽngã laogã yõodo. (Eza. 25:6-9; 65:21, 22) La nand tɩ wakat kãng ta, yaa tɩlɛ tɩ kiris-nebã ‘maan yam’ n paam dũni-kãnga paoongã bilfu, n tõog n paamd b noorã rɩɩbo, la b ket n modgdẽ me sẽn na yɩl n ta Wẽnnaam yam.
D RƖK D PAOONGÃ N TƲM NE YAM
7. Sagl-bʋg la a Zeezi kõ Luk 16:10-13?
7 Karm-y Luk 16:10-13. A Zeezi yel-bũndã pʋgẽ, tʋʋmdã taoor soab sẽn bao zo-rãmbã yaa a meng nafr yĩnga. La a Zeezi sẽn sagl kiris-nebã tɩ b bao zo-rãmb saasẽ wã pa b mens nafr yĩng ye. A ra ratame tɩ d bãng tɩ d sẽn maand bũmb nins ne d paoongã wilgda d sã n maanda sɩd ne Wẽnnaam. Wãn to?
8, 9. Bõe la d tẽed-n-taas maan ne b paoongã, tɩ wilgdẽ tɩ b maanda sɩd ne a Zeova?
8 Bũmb a ye d sẽn tõe n maan ne d paoongã, tɩ wilg tɩ d maanda sɩd ne a Zeova, yaa d sẽn na n kõt ligd sẽn na yɩl n sõng tɩ b moon koɛɛgã dũniyã gill zug wa a Zeezi sẽn da pĩnd n togsã. (Matye 24:14) Ẽnd bi-pugl a ye sẽn yaa bilf n bao konkong n poog n bĩngd ligd bilf-bilfu. A ra basame meng n pa le raad reem-teed ye. Konkongã sẽn wa n pidã, a rɩka ligdã fãa n kɩs sẽn na yɩl n teel koɛɛgã moonego. Ẽnd saam-biig a ye me n tar kaok pʋʋgo. A yãkd n kõta siglgã sɛbã lebr biru a ye sẽn be be. A yeelame tɩ sẽn mik tɩ biru wã mi n tɩ raa kaokã, yẽ tagsdame t’a sã n kõt-b kaokã, rẽ sãoo yẽ sẽn na n kõ-b ligd-vẽenega. A sẽn maandã sɩd yaa yam. Gɛrɛs sam-biis me n maand a buudu. B kõta beenẽ Betɛllã zak rãmb oliiv kaam, formaaze, la bũmb a taaba.
9 Sirlãnka saam-biig sẽn be tẽn-zẽng n dɩk a zĩig sẽn be a ba-yirã n kõ tɩ b maand tigissã la tigis-kãsemsã beenẽ. Roog me n be be, tɩ neb sẽn kẽes b mens zãng Wẽnnaam tʋʋmdã pʋgẽ gãe be. A ra tara a sẽn tõe n maan ne a roogã la a zĩigã n paam yõodo, la a basa rẽ sẽn na yɩl n sõng koe-moondbã nug sẽn pa zãadã. D tẽed-n-taas sẽn be tẽng a ye pʋgẽ d sẽn pa tar sor n na n tʋm d tũudmã tʋʋm kẽer sakame tɩ b maand tigissã bãmb zagsẽ wã. Woto sõngda so-pakdbã ne saam-biis nins nug sẽn pa zãadã tɩ b paam tigsg zĩiga, tɩ pa tũ ne ligd yiisg ye.
10. D sã n yaa kõtba, bark bʋs la d paamda?
10 Woto yaa kibay a wãn bal sẽn wilgd tɩ Wẽnnaam nin-buiidã ‘maanda sɩd bõn-bõoneg pʋsẽ.’ Sɩd me, d paoong toor-toorã yaa bõn-bõonego, d sã n mak rẽ ne bũmb nins sẽn yaa arzɛgs Wẽnnaam nifẽ wã. (Luk 16:10) Nin-kãensa sẽn yaa a Zeova zo-rãmbã tagsg yaa wãna, b sẽn mongd b mens woto wã? B miime tɩ ned sã n yaa kõta, a paamda ‘paoong sɩd-sɩda.’ (Luk 16:11) Saam-bi-poak a ye n nong n kõt kũun n teend Rĩungã tʋʋmã. A yeelame tɩ yʋʋm a wãnã a sẽn wɩngd ne kũunã, yẽ mengã toeemame, hal tɩ yaa wa bõn-sãanga. Ad a sẽn yeele: “Mam gũus n gesame tɩ m sẽn nong n kõt m sẽn tarã, kɩtame tɩ m manesmã ne m taabã toeeme. M sakdame n kõt sugr n yɩɩd pĩndã, m maanda sũ-mar ne m taabã n yɩɩd pĩndã. M leb n sakd n basda yɛl nins sẽn sãamd m sũurã. Ned sã n sagl-ma, m sakda nana masã.” Neb wʋsg gũus n gesame tɩ b sã n yaa kõtba, wẽneg n nafda bãmb mensã.—Yɩɩn. 112:5; Yel. 22:9.
11. a) Bõe yĩng tɩ d sẽn kõt d sẽn tarã wilgd tɩ d ‘maanda yam’? b) Bõe yĩng tɩ ned kam fãa sẽn kõt a sẽn tarã yaa sõma? (Ges-y sõsgã sɩngrẽ fotã.)
11 Bũmb a to me d sẽn tõe n maan tɩ wilg tɩ d ‘maanda yam,’ yaa d sẽn na n kõt d sẽn tarã n sõngd d taabã, koɛɛgã mooneg na kẽng taoor yĩnga. Baa d pa tõe n kẽes d meng zãng Wẽnnaam tʋʋmdã pʋgẽ, wall n tɩ sõng zĩig ning koe-moondb sẽn pa waoogẽ, d sẽn kõt d sẽn tarã sõngda koe-moondb a taaba. (Yel. 19:17) Ligd ning d sẽn kõtã sõngdame tɩ siglgã yiisd sɛba, la a tõogd n get koe-noogã mooneg yell tẽns nins pʋsẽ naongã sẽn yaa wʋsgã, tɩ beenẽ neb wʋsg sakd tũudum hakɩɩkã. Tẽns kẽer wala Kõngo, Madagaskaar la Ruwãnda, Biibl ligd ra yaa toogo. Wakat ninga, ra tata semen bɩ kiuug tʋʋm yaoodo. Naoor wʋsgo, yɩɩ tɩlɛ tɩ d tẽed-n-taas mong b zakã rãmb dɩɩb n paam n da Biibl. La d fãa sẽn kõtã yĩnga, sẽn tar-bã kũunã lokda sẽn pa tar-bã, t’a Zeova siglgã tõe n lebg Biibl-dãmba, la b yiis tɩ zagsã rãmb ned kam fãa, la baa neb nins sẽn nan zãmsd Biiblã tõe n paame. (Karm-y 2 Korẽnt-rãmb 8:13-15.) Woto kɩtame tɩ sẽn kõt-bã ne sẽn deegd-bã fãa tõe n paam a Zeova zoodo.
D RA KẼES D MENG WƲSG LAOGÃ BAOOB PƲGẼ YE
12. Bõe la a Abrahaam maan-yã, tɩ wilgdẽ t’a ra teega Wẽnnaam?
12 Bũmb me sẽn tõe n sõng-d tɩ d paam a Zeova zoodo, yaa d sẽn na n mao wa d sẽn tõe tɛk n bao paoong sɩd-sɩdã, la d ra kẽes d meng wʋsg laogã baoob pʋgẽ ye. Yaa woto la a Abrahaam maan-yã. A sẽn da rat a Zeova zoodã yĩnga, a saka a sẽn yeelã, n yi n bas Uur tẽngã sẽn da tar laog wʋsgã, n tɩ vɩɩmd fu-rot pʋsẽ. (Ebre. 11:8-10) A pa teeg paoong ye. A ra teega a Zeova wakat fãa, n miẽ tɩ yẽ n kõt arzɛk sɩd-sɩdã. (Sɩng. 14:22, 23) Tẽeb a woto buud la a Zeezi sẽn sagend tɩ d tallã. Daar a ye, a yeela bi-bɩɩg sẽn yaa rakãagr yaa: “Fo sã n dat n zems zãnga, kẽng n tɩ koos fo sẽn tarã, n dɩk ligdã n kõ naong rãmba, la fo na paam paoong arzãn pʋga. La f wa n tũ maam.” (Mat. 19:21) Bi-bɩɩgã ra pa tar a Abrahaam tẽebã buud ye. La neb a taab n zĩndi, n teeg Wẽnnaam wa a Abrahaam.
13. a) Bõe la a Poll yeel a Tɩmote? b) Wãn to la tõnd tõe n tũ a Poll saglgã?
13 A Tɩmote me yɩɩ ned sẽn tall tẽebo. A Poll bool-a lame t’a “Zeezi Kiris tãb-bi-sõngo,” la a yeel-a yaa: “Sodaag ka kẽesd a toog nin-zaals vɩɩm yɛl pʋgẽ, a sã n dat tɩ ned ning sẽn dɩk-a yẽ sodaarã sũur yɩ noog ne-a ye.” (2 Tɩm. 2:3, 4) Rũndã-rũndã, sẽn yɩɩd neb milyõ a ye n kẽes b mens zãng Wẽnnaam tʋʋmdã pʋgẽ, n yaa wa tãb-biisi. Bãmb ne b tẽed-n-taasã fãa maanda b sẽn tõe n tũud a Poll saglgã. B yõkda b mense, n pa basdẽ tɩ piblisite-rãmbã la dũniyã nebã manesmã kɩt tɩ b lebg rat-wʋsg rãmb ye. Wakat fãa, b tẽegdame tɩ Biiblã yeelame tɩ “ned sã n tɩ reeg samd ned a to nengẽ, a lebga a soabã yamba.” (Yel. 22:7) A Sʋɩtãan sẽn dat yaa tõnd rɩk d pãngã la d sẽkã fãa n baood ligdã, hal n lebg ligdã yembse. Neb n kẽed sam-bɛd sẽn na yɩl n da zaka, mobilli, n yao kareng bɩ n maan b yi-kãadem kibsa. Wat n lebga tɩlɛ tɩ b tʋm yʋʋm ka tɛk n yao. D sã n dat n wilg tɩ d maanda yam, segdame tɩ d mao n da gĩd d vɩɩmã, n da nong n kẽed sama, la d ra raad teed wʋsg ye. Rẽ, d na n sɩd yɩɩ Wẽnnaam yembse, n da yɩ ligdã yembs ye.—1 Tɩm. 6:10.
14. D rata ne d sũy fãa n maan bõe? Togs-y kibay a wãna.
14 D sã n lʋɩɩsd Wẽnnaam Rĩungã taoore, sõngdame tɩ d pa gĩt d vɩɩmã ye. Saam-biig a ye ne a pag n da pak tʋʋmd zĩiga, hal tɩ ligdã ra kẽed sõma. La b ra rata ne b sũur fãa n le lebg wakat fãa so-pakdba. Rẽ n so tɩ b koos b tʋʋmdã zĩiga, b batayo, la b teed a taaba, n kẽng n tɩ sõng n me tõnd biru-kãsengã sẽn be Warwik, Niuyorkã. B paam n naaga b bi-pugl ne a sɩd n tʋm Betɛllẽ wã. B paamame me n naag b bi-puglã sɩdã ba ne a ma n tʋm semen a wãna. Bala, bãmb me wa n sõng n mee Warwik biru-paallã. Ad sɩd yɩɩ bark tɛkẽ! Kolorado saam-bi-poak sẽn yaa so-pakd n da paam tʋʋmd bãnkẽ, la pa tʋmd sẽn dɩkd a sẽkã fãa ye. Tʋʋmdã taoor dãmb sũur yɩɩ noog ne a tʋʋmdã, tɩ b yeel-a t’a sã n sak n na n tʋm daar fãa, b na n paasa a yaoodã tɩ ta a sẽn dɩkdã naoor a tãabo. La rẽ sẽn na n kɩt t’a pa le tõe n moon koɛɛgã wʋsgã, a zãgsame. Woto yaa kibay a wãn sẽn wilgd a Zeova Kaset rãmbã sẽn mongd b mens to-to n tʋmd Rĩungã tʋʋmã. D sẽn maand woto ne d sũur fãa, n lʋɩɩsd Rĩungã tʋʋm taoorã wilgdame tɩ yaa Wẽnnaam zoodã ne bũmb nins sẽn yaa arzɛk yẽ nifẽ wã la d nong n yɩɩd dũni-kãngã teedã la a ligdã.
PAOONGÃ SÃ N WA SA
15. Yaa paoong bʋg n kõt sũ-noog n tɩ yɩɩda?
15 Pa ned sẽn na n tar arzɛgs la wilgd tɩ Wẽnnaam ning-a-la bark ye. D sã n yaa “neb sẽn maand tʋʋm-sõamy wʋsgo,” rẽ la a Zeova ningd-d barka. (Karm-y 1 Tɩmote 6:17-19.) Saam-bi-poak a ye n da be Itali, n wa wʋm tɩ b rata koe-moondb sẽn na n sõng ne koɛɛgã mooneg Albani. A yʋʋr la a Lucia. * Yʋʋmd 1993, a yik n kẽnga be n na n tɩ sõnge. A sẽn ta be wã, a ra pa tar tʋmd ye. La a ra kɩsa sɩd t’a Zeova na n gesa a yelle. A zãmsa Albani buud-gomdã, n tõog n sõng sẽn yɩɩd neb 60 tɩ b reeg lisgu. Tõe tɩ tõnd pa na n paam n sõng neb wʋsg woto tõnd sẽn moond zĩig ningã ye. La sẽn yaa bũmb ning fãa la d maand n na n sõng nebã tɩ b bãng a Zeova la b lebg a zo-rãmba, yaa wa paoong d sẽn bĩngdi, tɩ na n naf tõnd ne bãmb fãa wakat sẽn kõn sa.—Mat. 6:20.
16. a) Ka la bilfu, bõe n na n paam ligdã baoob siglsã? b) D sẽn mi rẽ wã segd n kɩtame tɩ d maan bõe?
16 A Zeezi yeela bũmb sẽn wilgd tɩ wakat n wat tɩ dũniyã paoongã na n sa. (Luk 16:9) Rũndã-rũndã, bãnk-rãmb n pagde. Tẽns kẽer me, ligdã zu-loees tara kengre. La ka la bilfu, yell wẽnem sẽn yɩɩd rẽ n wate. A Sʋɩtãan dũniyã siglsã fãa, rat n yeel tɩ politikã ne tũudmã la ligdã baoob siglsã fãa na n sãamame. A Ezekɩyɛll ne a Sofoni sẽn yɩ Wẽnnaam no-rɛɛsdbã pĩnd n togsame tɩ wakat kãngã, wanzuri wã ne sãnemã dũni-kãngã lɛɛbdbã sẽn nand wʋsgã na n lebga zaalem. (Eze. 7:19; Sof. 1:18) D sã n wa na n maan yõore, tɩ mik tɩ d basa arzɛk sɩd-sɩdã baoob n pʋg dũniyã paoongo, kõn yɩ sũ-sãams tɛkẽ sɩda? Yaa wa ned sẽn tʋm a yõor tɛk sẽn na yɩl n paam ligd wʋsgo, n wa reeg n mik tɩ yaa ligd-yooko. (Yel. 18:11) Hakɩɩka, dũni-kãngã paoongã na n wa saame. Bɩ d modg n dɩk d paoongã n bao zo-rãmb saasẽ. Sẽn yaa bũmb ning fãa la d maan Wẽnnaam Rĩungã tʋʋmd na kẽng taoor yĩnga, d paamda paoong sɩd-sɩda.
17, 18. Bark bʋs la Wẽnnaam zo-rãmbã na n wa paame?
17 Wẽnnaam Rĩungã sã n wa, ned baa a ye kõn le yao roogo, wall a kẽ sam ye. D fãa na n paama rɩɩb tɩ seke. D pa na n le kẽng logtor yiri, wall d ra tɩɩm ye. A Zeova zo-rãmbã na n vɩɩmda tẽngã zugu, n dɩ tẽngã paoongã fãa yõodo. Sãnemã, wanzuri wã la kug-neeb buud toor-toorã na n lebga nagsg teedo, pa na n le yɩ leebg bũmb ye. Raadã, kugã la kutã na n gãee zĩig fãa, tɩ d tar n met ro-neeba. D zo-rãmbã na n sõngd-d-la ne yamleoogo, pa yaood yĩng ye. Tẽngã paoongã na n yɩɩ tõnd fãa n so.
18 Sẽn baood-b a Zeova ne a Zeezi zoodã sẽn na n paam bark ninsã bilf bal la d sẽn sõdgã. Bũmb la a Zeezi na n yeel sẽn na n vɩɩmd-b tẽngã zugã, tɩ b kaas ne sũ-noogo. A na n yeel-b lame yaa: “Yãmb dãmb sẽn tar m ba wã barkã, wa-y-yã! Reeg-y soolmã sẽn dag n segl yãmb yĩng hal dũni naaneg wakatã tɩ yɩ y pʋɩɩre.”—Mat. 25:34.
^ sull 4 A Zeezi pa wilg yellã sã n yaa rõdg bɩ yaa sɩd ye. Luk 16:1 wã pʋgẽ, gɛrk gom-bil ning b sẽn lebg tɩ “togsã” võor tõe n yɩɩ “rõde.” A Zeezi sẽn da rat yaa nebã tags tʋʋmdã taoor soab manesmã zug lakae, pa bũmb ning sẽn kɩt tɩ b na n yiis-a tʋʋmã ye.
^ sull 15 A Lucia Moussanett kibarã bee yʋʋmd 2003 sigr kiuug rasem 22 Réveillez-vous ! wã pʋgẽ, seb-neng 18-22.


text:
Best Lihlaangã podcasts we could find (Updated March 2018)
Related podcasts: Islamic Religion Education Yõodo Yelle Dĩina Nakẽndre Lihlaam-poak Doaaga Kõom Pʋg Zogdo Pʋʋsm Hakιιka Wahabiindã Pʋgẽ Tʋmsg Dãmba Nabiyaam Naase Lihlaangã public [search 0]
Related podcasts: Islamic Religion Education Yõodo Yelle Dĩina Nakẽndre Lihlaam-poak Doaaga Kõom Pʋg Zogdo Pʋʋsm Hakιιka Wahabiindã Pʋgẽ Tʋmsg Dãmba Nabiyaam Naase Lihlaangã public [search 0]
D
Dĩina gũudb ya b naase lihlaangã pʋgẽ
B goma lihlaangã koglg yelle, kaseta yiibu:A- Rãynm soaba pʋgẽ b goma:1- Dĩina koglg sẽn dog bãngdba zugu.2- Dĩina koglg sẽn dog ra-kãagba zugu.3- Dĩina koglg yell sẽn dog kasemba zuguB- Kasetã yiib n soab pʋgẽ b goma:4- Dĩina gũuma yell sẽn dog Kom-bi-Bɩɩsã zugu.5- B leb n goma yel sãnda sẽn kẽed ne sũurã loeega yela sẽog la koob wakate.
L
Lihlaangã pʋʋsm la a zogdo, la zak pʋg kõom doaaga
A goma pʋʋsm nĩngr lihlaangã pʋgẽ yelle, la zak pʋgẽ kõom doaaga, la a leb n gom sahdã maana bang yelle, la faatɩ kareng bang yelle, la a leb n gom kambã kareng yelle, la alkurãana kareng ne a zogdã yelle, la a kew nebã yi tɩɩm maago.
W
Wahabiindã hakιιka
A goma mora Mohãmad Bin Abdul Wahaab sẽn tal nĩdgpãg la nĩnga nebã loeesã remesg lihlaangã pʋgẽ yelle
D
Dĩina yelle la Daawa wã yelle
A wilgame tɩ lihlaangã la dĩin sẽn yaa sɩd dĩina, la a leb n kõ daliil dãmba, a leb n goma dĩina gãd-sõngã yelle, a leb n kewa nebã n yi lihlaangã rɩk n mams ne zɩɩlmã la dĩin dãmba taabã, b tɩ baasa ne nebã saglgo tɩ b gãd nĩina sẽn sagl zogo la yel lanĩnsa wã.
D
Dĩina yõodo la nabiyaam dãmba tʋmsg yõodo
B goma: wẽnnaam sẽn tũus lihlaamba ne a neema sẽn yaa lihlaangã, a leb n goma nabiyaama tũusg yelle la dĩina taasg boblg yelle, a leb n goma welg dĩina ne tõnd nĩnĩngã tor-tore, a leb n goma nabiyaama tʋʋmde dũnĩ wã pʋgẽ, a leb n goma sẽn wa ne daliil vẽens lanins sẽn yaa al kʋrãan la hadiisi, walaa sẽn gom lihlaangã pidb yelle n tog n baas ne lihlaamba yems-taaba yelle.
L
Lihlaam-poak nakẽndre
B goma pag ziri lihlaanga pʋgẽ, la a gom pag hake ramba la yel lanĩns sẽn yaa tιlay n dog a zugu, a lebẽ goma pag luda-meg lihlaagã pʋga yelle, la pag lihlaanga zãmsg yelle, la pag tẽeg tιrga dĩina pʋgẽ wã yelle, n tʋg n baas ne sogsg legsgo.
D
Dĩina gũudb ya b naase lihlaangã pʋgẽ
Dĩina gũudb ya b naase lihlaangã pʋgẽ 1
D
Dĩina gũudb ya b naase lihlaangã pʋgẽ
Dĩina gũudb ya b naase lihlaangã pʋgẽ 2
L
Lihlaangã pʋʋsm la a zogdo, la zak pʋg kõom doaaga
Lihlaangã pʋʋsm la a zogdo, la zak pʋg kõom doaaga


text:
KOM-BƖƖSÃ SẼN SOKDE:
M maanda wãn n sõs ne m roagdbã noy nins b sẽn gãnegã wɛɛngẽ?
Bũmb ning sẽn yaa tɩlɛ: Bãng yẽsgo.
Yaa fo sã n maag f yĩng n sõs la
neb a taabã na n bãng bũmb ning f sẽn datã.
f na n bãng bũmb ning sẽn kɩt tɩ b zãgs bũmb f sẽn kose.
Fo sã n dat tɩ f roagdbã ges foo wa ned yam sẽn weke, rẽndame tɩ f sẽn sõsd to-to wã wilg tɩ f yamã sɩd wekame. Bɩ bõe? Bõe n na n sõng-f tɩ f maan rẽ?
Modg n bɩɩs yõk-m-menga. Sõsg baooda yõk-m-menga. Biiblã yetame: “
Yalem wilgda a sũ-yikr zãnga, la yam soab gũusda a menga, n ka rat t’a rẽnd puk ye.”—Yel-bũnã 29:11.
Rat n yeelame tɩ bõe? Tɩ f pa segd n zẽk f koɛɛgã, bɩ n yẽgme, wall n mɛs f nusã, bɩ n yãb meng ye. Bala manesem a woto pa na n kɩt tɩ b bas-f tɩ f maan f sẽn dat ye. Na n pʋd n kɩtame tɩ f roagdbã maneg n weoog-fo.
Bao n bãng f roagdbã tagsgo. Wala makre, fo bõos n na n tũu f zo-rãmb n kẽng soaare tɩ f roagdbã zãgse. Fo tõe n maaga f yĩng n sok-b yaa:
“La m sã n na n tũ kãsma, y na n sakame tɩ m kẽng bɩ?”
Baa b sã n pa sake, fo sã n bao n bãng bũmb ning sẽn kɩt tɩ b zãgsã, tõe tɩ sõng-f tɩ f bãng n bao yellã tɩɩm, tɩ b sak n bas-f tɩ f kẽnge.
Modg tɩ f roagdbã kɩs-f sɩda. Wala makre, ned n dɩk samd bãnkẽ wã, n yeel t’a na n yaooda bilf-bilf hal tɩ wa sa. A sɩd maana woto. Fo pa tagsd tɩ bãnkã rãmb na n kɩs-a-la sɩda, hal t’a sã n le wa rat n dɩk samd a to bɩ b sak n kõ-a sɩda?
Yaa woto me ne roagdbã. Fo segd n sakda b noyã. La f sã n kɩɩsd b noyã, n sãamd b sũur wakat fãa, bãng tɩ b pa tõe n kõ-f sor tɩ f maan f sẽn dat ye.
La f sã n wilg ne f tʋʋmã tɩ b tõe n kɩsa foo sɩda, hal baa yel-bõones pʋgẽ, bãng tɩ sẽn wa n yaa yell ninga, b na n kell n kɩs-f-la sɩda.


text:
GŨUSG GASGÃ Zĩ-likri 2015 | Pʋʋsg tõe n nafa ned bɩ?
Seb-gʋlsd a ye yeelame tɩ pʋʋsg yõod pa waoog ye. A bee bʋʋm bɩ?
COVER SUBJECT
Bõe yĩng tɩ nebã pʋʋsdẽ?
Y sã n bãng bũmb toor-toor nins nebã sẽn pʋʋsd n kotẽ wã, tõe n ling-y lame.
COVER SUBJECT
Neb nins sẽn pʋʋsdã gomda vɩʋʋgẽ bal bɩ?
Sẽn na yɩl tɩ Wẽnnaam kelg d pʋʋsgo, bũmb a yi n yaa tɩlɛ.
COVER SUBJECT
Wẽnnaam sẽn yeel tɩ d pʋʋsã võore
Bũmb toor-toor la d tõe n paam ne pʋʋsgã maasem bala.
COVER SUBJECT
Pʋʋsgã sẽn tõe n naf-y to-to
Y sã n wae n pʋʋsdẽ, wãn to la na n naf-yã?
D sɩd tõe n bãnga Wẽnnaam bɩ?
Bũmb kẽer n be Wẽnnaam zug tɩ d pa tõe n wʋm b võor ye. La d sã n bʋgs bõn-kãens zugu, tõe n sõng-d lame tɩ d bãng Wẽnnaam sõma.
Yãmb kɩsa sɩd tɩ Wẽnnaam sõngd-y lame bɩ?
Biiblã sã n mi n gomd Wẽnnaam nug yelle, yaa bõe yell la a gomda?
“Paas-y d tẽebã”
D tõe n paasa d tẽebã ne d meng pãng bɩ?
Tũ-y-yã a Zeova, n da bas tɩ bũmb tiis-y ye
Na maan yʋʋm 60 masã, Gũusg Gasgã togsa gomd sẽn pidsd rũndã-rũndã.
Bʋgsd-y-yã a Zeova Gomdã zugu, la a bõn-naandsã zugu
Bũmb sã n wa maan tɩ y pa tõe n paam Biiblã n karme, wãn to la y tõe n ket n paasd y tẽebã pãnga?
Sogsg Biiblã sẽn leokde
Ãnda n tõe tɩ naongã sa?


text:
SAK A YIIBU
Biiblã yaa Wẽnnaam sebre
1, 2. Bõe yĩng tɩ d tõe n yeel tɩ Biiblã yaa Wẽnd kũuni?
YÃMB zoa sã n kõ yãmb kũun y sẽn da pa tẽede, y manesem na n yɩɩ wãna? Yaa vẽeneg tɩ y sũur na n yɩɩ noogo, tɩ y pʋʋs y zoa wã barka, a sẽn tags y yellã.
2 Biiblã yaa Wẽnd kũuni. Bũmb kẽer n be tɩ sã n pa Biiblã pʋgẽ, d pa tõe n bãng ye. Wala makre, a wilgdame tɩ Wẽnnaam n naan saasã, tẽngã, la d yaab a Ãdem ne a Hawa. Sagls me n be Biiblã pʋgẽ, n tõe n sõng-d tɩ d welg d zu-loeesã. Biiblã wilgda tõnd tɩ Wẽnnaam raab yaa vɩɩmã yɩ noog tẽngã zugu, la a wilgd a sẽn na n maan to-to tɩ rẽ yɩ. Ad Biiblã sɩd yaa kũun tɛkẽ!
3. Y sã n zãms Biiblã, bõe la y na n bãnge?
3 Yãmb sã n zãms Biiblã, y na n bãngame tɩ Wẽnnaam datame tɩ y yɩ a zoa. Y sã n bãng Wẽnnaam sõma, yãmb ne yẽ zoodã pãng na n paasame.
4. Yãmb tagsg yaa wãn ne Biiblã yiisgu?
4 B lebga Biiblã ne buud-goam sõor sẽn yɩɩd 2800. Biibl dãmb b sẽn yiis taa milyaar dãmba. Neb piig sʋka, neb a wɛ wã fãa tõe n paam-a lame n karem b buud-gomdã pʋgẽ. Rasem a yopoe fãa, sẽn yɩɩd neb milyõ n paamd Biibli. Sɩd-
5. Bõe yĩng tɩ d tõe n yeel tɩ Biiblã yaa Wẽnnaam sebre?
5 Biiblã yaa Wẽnnaam n “kɩt tɩ b gʋlse.” (Karm-y 2 Tɩmote 3:16.) Nina tõe n sokda a meng yaa: ‘Sẽn mik tɩ yaa ninsaalb n gʋls Biiblã, maana wãn tɩ b yet tɩ yaa Wẽnnaam sebre?’ Biiblã yetame: “Sɩɩg-sõng sẽn kõ bũmb ningã la ninsaalbã reegd n togsd Wẽnnaam yĩnga.” (2 Pɩyɛɛr 1:
A GOAMÃ TŨUDA TAABA
6, 7. Bõe yĩng tɩ d yetẽ tɩ Biiblã goam pa kɩɩsd taaba?
6 B rɩka sẽn yɩɩd yʋʋm 1600 n gʋls Biiblã. A gʋlsdbã vɩɩmda wakat toɛy-toɛya. Kẽer karem n zãagame, la sãnda pa karem n zãag ye. Kẽer da yaa ka-koaadba, sãnda zĩm-
7 Biiblã pipi sebrã wilgda ãdem-biisã zu-loees sẽn sɩng to-
8. Rɩk-y makr sẽn wilgd tɩ Biiblã sã n wa gomd siãnsã yelle, a sẽn yetã yaa kɛpɩ.
8 Biiblã pa lekoll sebre, leb n pa siãns sebr me ye. La a sã n wa gomd siãns yelle, a sẽn yetã yaa kɛpɩ. Rẽ yĩnga sebr sẽn yit Wẽnnaam nengẽ pa segd n yɩ woto sɩda? Wala makre Maan-kʋʋr sebrã pʋgẽ, Wẽnnaam kõo noy sẽn da wilgd pĩnd wẽndẽ Israyɛll nebã sẽn tõe n maan to-to tɩ bãag ra long neb a taab ye. Rẽ tɩ ãdem-biisã nan pa bãng sẽn maand to-to tɩ bãasã longdẽ wã ye. Biiblã ra zoe n togsame me tɩ tẽngã yaga vɩʋʋgẽ. (Zoob 26:
9. Biiblã gʋlsdbã sẽn maan pʋ-peelmã wilgda bõe?
9 Biiblã sẽn togs kʋdemd yɛl ninsã me yaa sɩda. Sɛb wʋsg sẽn togs kʋdemdã yɛl pa togs sɩd zãng ye. Bala sẽn gʋls-b seb-kãensã wã pa maan pʋ-peelem ye. Wala makre, b pa nong n gomd zab nins b tẽnsã sẽn kongã yell ye. La Biiblã gʋlsdbã maana pʋ-peelem, n togs baa zab nins Israyɛll nebã sẽn pa tõogã. B togsa bãmb mensã kongr me. Wala makre, Sõdb sebrã pʋgẽ, a Moyiiz sak n wilga bũmb yẽ sẽn maan tɩ pa yɩ Wẽnnaam noogo, la a wilg tɩ Wẽnnaam kibla yẽ. (Sõdbo 20:
BIIBLÃ YAA SEBR SẼN PID NE SAGLSE
10. Bõe yĩng tɩ Biiblã saglsã ket n tar yõod rũndã-rũndã?
10 Biiblã yaa Wẽnnaam n “kɩt tɩ b gʋlse.” A “bee yõod zãmsg yĩnga,” n tõe n kɩt tɩ “ned bãng a kongre,” la a tõe n ‘dems neda.’ (2 Tɩmote 3:
11, 12. a) Sagl-bʋs la a Zeezi kõ tɩ be Matye sak a 5 n tãag a 7 wã pʋgẽ? b) Zĩ-bʋs wɛɛngẽ me la Biiblã saglsã tõe n sõng-do?
11 Matye sak a 5 n tãag a 7 wã pʋgẽ, a Zeezi kõo sagls sẽn yaa sõma, sũ-noogã paoong wɛɛngẽ, mo-yõsã welgr wɛɛngẽ, pʋʋsgã la laogã baoob wɛɛngẽ. Na maan yʋʋm 2000 la a kõ sagl-kãensã. La hal ne rũndã, saglsã ket n tara pãnga.
12 Biiblã pʋgẽ, a Zeova kõo tõnd sagls me n na n sõng-d tɩ d zagsã pʋgẽ vɩɩm yɩ noogo, tɩ d yɩ neb sẽn tʋmd sõma, la d tõog tɩ laafɩ zĩnd tõnd ne d taabã sʋka. D sẽn yaa ned ning fãa, d sẽn beẽ fãa, la sẽn yaa yell ning fãa pʋgẽ, a saglsã tõe n sõng-d lame.
Y TÕE N TẼE BIIBLÃ BÃNGR-GOAMÃ
13. Bõe la a Ezayi ra pĩnd n togs Babilond wɛɛngẽ?
13 Biiblã bãngr-goam wʋsg zoe n pidsame. Wala makre, a Ezayi ra togsame tɩ b na n deega Babilond tẽngã. (Ezayi 13:
14, 15. Wãn to la a Ezayi bãngr-gomdã pids-yã?
14 A Ezayi sẽn gʋls bãngr-gomdã yʋʋm kobs-yi poore, sodaas n wa n tigim taab Babilond noore, n na n zab ne-a. Ãnd n da yaa b taoor-soaba? Wa a Ezayi sẽn da togsã, yaa Pɛrs rĩm a Siruus. Rẽ yĩnga a Siruus sodaasã na n tõog n deega Babilond wa no-rɛɛs a Ezayi sẽn da togsã kɛpɩ bɩ?
15 Yɩɩ ne yʋng la Pɛrs sodaasã reeg tẽngã. Rẽ tɩ Babilond nebã ra maanda kibsa. B ra tẽedame tɩ b tẽngã sẽn tar lal-bɛd tɩ kʋɩlg me gũbg-a wã, bũmb pa tõe n maan-b ye. La a Siruus ne a sodaasã tuu ko-sor tɩ kʋɩlgã koom booge, n zems sodaasã na kẽ n paam n ta lalsã. La sodaasã maana wãn n paam n kẽ Babilond tẽngã pʋgẽ? Wa a Ezayi sẽn da togsã, tẽngã kʋɩlensã ra paka hãuu, tɩ sodaasã kẽ n deeg tẽngã tɩ pa tũ ne zabr ye.
16. a) A Ezayi ra togsame tɩ Babilond tẽngã na n wa lebga wãna? b) Bõe n wilgd t’a Ezayi bãngr-gomdã pidsame?
16 A Ezayi ra togsame tɩ wakat n wat tɩ ned ka na n tol n le zĩnd Babilond ye. Ad a sẽn yeele: “Ned kõn tol n leb n tilg a yir Babilond tẽngã, la ned kõn leb n zĩnd a pʋgẽ zamaan woo zamaan ye.” (Ezayi 13:
17. Bõe yĩng tɩ d tõe n kɩs sɩd tɩ Wẽnnaam sẽn yet t’a na n maana bũmb ninsã fãa na n pidsame?
17 Biiblã bãngr-goam wʋsg sẽn zoe n pidsã wilgdame tɩ d tõe n kɩsa sɩd t’a sẽn yet tɩ bũmb nins na n maana beoogã me na n pidsame. D tõe n kɩsa sɩd t’a Zeova na n kɩtame tɩ tẽngã lebg arzãn wa a sẽn pʋlmã. (Karm-y Sõdb 23:
BIIBLÃ TÕE N TOEEMA YÃMB VƖƖMÃ
18. Bõe la a Poll yeel ‘Wẽnnaam gomdã’ wɛɛngẽ?
18 D sẽn bãng bũmb ninsã wilgda vẽeneg tɩ Biiblã yaa sebr sẽn ka to. A goamã pa kɩɩsd taab ye. A sã n wa gomd siãns yelle, a sẽn yetã yaa kɛpɩ. A sẽn togs kʋdemd yɛlã me yaa kɛpɩ. A kõta tõnd sagl-sõma. Bãngr-goam wʋsg me a sẽn togs zoe n pidsame. La a yõodã pa tek woto ye. Tʋm
19, 20. a) Wãn to la Biiblã tõe n toeem yãmb vɩɩmã? b) Bõe la y tõe n maan n wilg Wẽnnaam tɩ y sũur nooma ne a sẽn kõ-d Biiblã?
19 Biiblã tõe n toeema yãmb vɩɩmã. A na n sõng-y lame tɩ y fees y meng n bãng y sẽn sɩd yaa ned ninga. Wala makre, ned tõe n tẽedame t’a nonga Wẽnnaam. La a sã n dat n wilg t’a sɩd nonga Wẽnnaam, yaa tɩlɛ t’a tũud Biiblã sẽn yetã.
20 Biiblã sɩd yaa Wẽnnaam sebre. Wẽnnaam datame tɩ d nong Biiblã, n karemd-a la d zãmsd-a. Wɩng-y ne Biiblã karengo, n wilg Wẽnnaam tɩ y sũur nooma ne a kũunã. Rẽ, y na n bãnga Wẽnnaam sẽn dat n maan n kõ ãdem-biisã. Sak ning sẽn pʋgdã gomda rẽ yelle.
^ sull 6 Neb n yet tɩ Biiblã zĩis kẽer kɩɩsda taaba, la pa sɩd ye. Ges-y La Bible — Parole de Dieu ou des hommes ? sebrã sak a 7 wã. A Zeova Kaset rãmbã n yiis-a.
^ sull 16 Y sã n dat vẽnegr n paas Biiblã bãng-goam wɛɛngẽ, bɩ y ges Un livre pour tous sebrã neng 27-29. A Zeova Kaset rãmbã n yiis-a.
^ sull 17 Babilond sãoongã yaa Biiblã bãngr-gomd a ye sẽn pidsi. A taab me n pidsi. Ges-y Vẽnegr a 4, tɩ b wilga bãngr-goam wʋsg sẽn pids a Zeezi Kiris zugu.


text:
1Jeju Nadjarekam ar ba: nhym kam ngômã me angjênh djwỳnhbê Djuão arỳm bôx. Pykabê Djudêjakam kapôt kukritkam ne Djuão me akreo ba. Me ta ne me 'ỳr ban bôxo kumex nhym ar me akreo ba. 2Nãm memã kum, —Me amikam akaprĩren wãnh ajaxwemã anhiren Metĩndjwỳnh'ỳr amijo akẽx. Arỳm kàjkwakam Bẽnjadjwỳr djwỳnh kute pykakam amim me utàr ne ar meo ba 'ỳr. Nãm ã Djuão memã ane. 3Amrẽbê: ne Metĩndjwỳnh Djuão kukãm 'ã ajarẽ. 'Ã ujarẽnh djwỳnhbê Idjaijmã 'ã ajarẽ. Nhym arỳm kukwakam me bakukãmãremã kum, "Me'õ dja kapôt kukritkam memã kabẽn ne. Kàj bê dja me akren memã kum, 'Me apa. Ẽ, on Bẽnjadjwỳr djwỳnh kutêp wãnh ajaxwemã anhiren katàt amijo aba. Kute mrãmri ne me kute bẽnjadjwỳr rax kutêp pryo mex ne kute kum katàt pry jadjwỳrja pyràk', ane. Dja ã ujarẽnh djwỳnh Bẽnjadjwỳr djwỳnh'ã memã ane." Nãm ã Idjaij Djuão'ã me bakukãmãremã ane. Nhym kam me aben djô'ã arẽnho mõ:n arẽnho mõr tãmtã arỳm 'ỳr o bôx. Tũmràm 'ỳr o bôx nhym Djuão arỳm kato. Me bakamingrãnyrekam katon arỳm ã me akreo bao ane. Metĩndjwỳnh kute me bakukãmãremã 'ã ujarẽnh kôt Djuão arỳm katon ã me akreo ane. 4Be, Djuão ne mry jabatànhbê kameru kĩ nhipêxo kubẽkàn angij ne mry kào amikrax pren krytkanhê kun menh kangôo ikõ. 5Nhym kam krĩraxbê Djeruxarẽkam me ja Djuão'ỳr bôxo dja. Bu'ã pykabê Djudêjakam me jadjwỳ Djuão'ỳr bôxo dja. Ngôbê Djodão bu'ã pykakam me jadjwỳ 'ỳr bôxo kume:x ne. Nãm me Djuão'ỳr ban bô:xo dja. 6Ne kam amijaxwe kôt amijarẽn memã kum, —Be, mrãmri ne ba ijaxwe tũm krãptĩ. Arỳm imã kĩnh kêt ne wãnh kum inhire, ane. Nhym kam ngô raxbê Djodãokam mã Metĩndjwỳnhmã me angij. 7Nhym kam mebê pardjêumẽ mebê xadjudjêumẽ krãptĩ arỳm Djuão'ỳr bôxo dja. Nhym me omũn memã kum, —Me akamingrãny ne ga me abê iry. Mỳj me'õ got ne me amã Metĩndjwỳnh ngryk nhõ akati jarẽ ga me umaje iwỳr aprõt kajgo? 8On katàt amijo aba gê me mrãmri me amex jabej me amã kato. Mrãmri ga me amikam akaprĩren wãnh ajaxwemã anhirern aje Metĩndjwỳnh'ỳr amijo akẽx jabej gê me me amã kato. Ne kam me akam kĩnhkumrẽx kute mrãmri ne me kute pidjô djô mexmã apôx ne kam kĩnhja pyràk. 9Kwãrĩk wãnh me anhõkre kadjwỳnhbê anhingêt kukãmãre Abraãoo adjàmra kêt ne amim, —Me ba ne ba me ibê Abraão tàmdjwỳ. Dja Metĩndjwỳnh me ikam ngryk kêt. Dja ba me te ijaxwe nhym kam me inhingêt kukãmãre Abraãokôt Metĩndjwỳnh kum me ijabê ne me ijaxwekam me ijo bikẽnh kêtkumrẽx, ane. Kwãrĩk wãnh ga me ã anhỹr ar aba kêt. Kati. Ẽ, ba me amã arẽ. Dja ga me te abê Abraão tàmdjwỳ nhym Metĩndjwỳnh tu me ajo ajkẽ, me ajaxwe pãnh tu me ajo ajkẽ. Ne ren kute ajte Abraão tàmdjwỳ prãm jabej ren tu kẽnjao itun o amim Abraão tàmdjwỳ nhipêx nhym me ren tu katon kumex. 10Ẽ, mrãmri arỳm 'ỳr. Metĩndjwỳnh kute memã axwe pãnh jarẽnh nhõ akati arỳm 'ỳr. Kute mrãmri ne pidjô apỹnh abenkam ô kêt nhym me kute kàr ne o mrãnh ne kute kuwykam rẽnhja pyràk. Arỳm ne Metĩndjwỳnh me ajã pidjô djô kêt jakren arỳm me ajaxwe pãnh kute me ajo bikẽnh 'ỳr. Dja me ajo mõn kuwykam me amẽ. Arỳm 'ỳr. Kute mrãmri ne me'õ kute pidjômã 'yr kadjy kute parbê kàxkrãkô mỳnh ne o ãm pyràk. 11Mrãmri ba ne ba ngômãbit me ajangij. Ga me amikam akaprĩren wãnh ajaxwemã anhiren Metĩndjwỳnh'ỳr amijo akẽx ba ngômãbit me ajangij. Nhym be, itotokbê ne me'õ bôxmã. Me'õ tãm ne raxo kute amũ ijakrenh, kute ijakrenh mexi. Nã bãm te irax ne 'ỳr ibikamẽnh prãmje. Nã bãm te irax ne 'ã inhibôn ije kum parkà 'ã pre bônh ne o itẽm prãmje. Be, ãm irax ba ren arỳm kum apê. Nhym be, kati. Ãm ingrire. Nãm raxo ijakrenh mex ne. Tãm ne arỳm bôx 'ỳr. Djãm ngômã kute me ajangjênhmã? Kati. Tãm dja bôx ne kam me awỳr Metĩndjwỳnh Karõ jano. Katàt me aje amijo ababit'ỳr dja ano kute me ajo bamã. Ne kam me ajaxweja kute kuwymã me arẽnhmã. 12Gêdja bôx ne kam kute mrãmri ne me kute kôtyk byr ne o kute bàygogore ka'uk ne kute kam mũm 'ynhĩ, 'y mexjao atom ne kam kute 'ykàjao tẽm ne kute kuwykam mẽnh nhym xêtja pyràk. Dja me'õja bôx ne ã me axweo anen kuwykam me kurẽ. Nhym kuwyja dja pôk rã'ã: rã'ãn apêx kêtkumrẽx. Nhym be, me mex, me katàt kute amijo baja'ã gêdja 'y mex jakren mũm meo atom. Meo atom ne kàjkwakam õ pykamã meo mõ gê me kam kam kĩnhkumrẽx ne ar ba. Arỳm kute meo anhỹr 'ỳr. Nãm ã Djuão mebê pardjêumã ane. 13Kam Jeju arỳm pykabê Garrêja kurũm tẽ. Tẽ:n arỳm ngôbê Djodão'ỳr bôx. Nãm 'ỳr bôx ne arỳm Djuão'ỳr bôx. Kute Metĩndjwỳnhmã ngômã adjàrmã ne 'ỳr bôx. 14Nhym kum, —Djãm ba ije ngômã ajadjàrmã? Kati. Ba ne ga ren Metĩndjwỳnhmã ngômã ijadjà, ane. 15Nhym kum, —Kati, kwãrĩk rã'ã. Metĩndjwỳnh kute gu bamã katàt baje amijo baba'ã karõ kôt dja gu prĩne katàt amijo baba. Kam dja kĩnhkumrẽx. Kam dja ga on ngômã ijadjà, ane. 16Nhym arỳm ngômã adjà. Nhym kam wabin dja nhym aêrbê kàjkwa arỳm aben bê ajkij. Aben bê ajkij nhym me kute omũnh kadjy Metĩndjwỳnh Karõ kute tut pyràk arỳm 'ỳr ruw ne 'ã tỹm. 'Ã tỹm nhym Djuão arỳm omũ. 17Nhym ẽ, arỳm kàjkwa kurũm Metĩndjwỳnh memã kabẽn ne memã kum, —Ikra ne wã. Imã abê:kumrẽx. Ba kam kam ikĩnhkumrẽx. Nãm ã Metĩndjwỳnh Kra'ã memã ane.
Copyrighted Material
Learn More


text:
M maanda wãn n paam not-sõma?
F sẽn tõe n maane
Da koms raood ye! Fo sã n ning f yamẽ tɩ f pa tol n tõe n paam not-sõma, na n komsa f raoodo. F sã n wa sɩng n tagsdẽ tɩ fo ka võore, modg n toeem f yamã. Neb n dõd tʋm-tʋmd a Polle, n yeel t’a pa tar minim goamã wɛɛngẽ ye. La a Poll yeelame: “
Baa mam sã n ka gom minim-soaba, mam ka ned sẽn ka tar bãngr ye.” (2 Korẽnt-rãmbã 10:10; 11:6) A Poll ra miime t’a tara pãn-komsem. La a ra miime tɩ bũmb kẽer la a tõe n maane. La foo yẽ? Bõe la fo tõe n maane? Fo sã n pa mi f pãn-tõodã sõma, kos kãsem t’a sõng-f tɩ f bãnge, la f sẽn tõe n bɩɩs rẽ to-to.
Zãmsd-f lesõ-rãmbã n pa vaandẽ ye. Sor a to kae f sẽn tõe n tũ n paam not-sõma ye. Yaa f zãms f lesõ-rãmbã bala. Tõe tɩ f pa rat n wʋm tɩ b gom lesõ-rãmbã zãmsg yell ye. Yaool na n sõng-f lame. F sã n modge, tõe meng tɩ lesõ-rãmbã zãmsg wa tall yamleoogo. F sã n dat n zãmsd lesõ-rãmbã n pa vaandẽ, dẽnd f sigl f sẽkã. Bãng tɩ karengã n segd n lʋɩ taoore. La Biiblã yetame tɩ “
laad wakat . . . beeme,” la tɩ “
saoog wakat me beeme.” (Koɛɛg soaba 3:1, 4; 11:9) Dẽnd fo me sẽn yaa bi-bɩɩgã, f mi n dat n koka pemsem bilfu. La rẽnda f gũusi. Koɛɛg soab 11:4 yetame: “
Ned sã n gũusd sebgo, yẽndã ka na n bʋd baa fɩ ye. La ned sã n get sawato, yẽndã ka na n tigs baa fɩ ye.” Rat n yeelame tɩ bõe? Tɩ f ra bas tɩ lesõ-rãmbã zamdẽ, n yetẽ tɩ f na n wa zãmsame ye. Karengã n lʋɩt taoore, tɩ reemã yaool n pʋgle. F sã n sigl f sẽkã sõma, f na n paama weer karengã la reemã me yĩnga.


text:
Y ned sã n bẽed a yõor bãaga
PAG a ye yʋʋr sẽn boond t’a Dorinn sɩd n da pa keeme, tɩ b tall-a n kẽng logtor yiri. A sɩdã yʋʋr la a Wɛsle, n da tar yʋʋm 54. * Logtoɛɛmbã ges-a lame n mik t’a bẽeda bã-kɛgenga, la tɩ ka la kiis a wãn bala, bãagã na n tõog-a lame. A Dorinn sẽn wʋm woto wã, a sũur sãama hal wʋsgo. Ad a sẽn yeele: “Yɩl n sak n deeg tɩ yaa sɩdã meng yɩɩ toogo. Maana semen-dãmb tɩ m ka mi m sẽn yet ye. M yamẽ, ra yaa wa pa tõnd n be yellã pʋgẽ wã ye. Yaa wa yaa ned a to. Linga maam wʋsgo.”
Yell a woto buud sã n paam neda, naoor wʋsgo, a manesem yɩta wa a Dorinn. Ned tõe n wa tiig n lʋɩ bãaga, mik na n yɩɩ a yõor bãaga. Neb kẽer sã n wa bãng tɩ b ned bẽeda a yõor bãaga, b sakdame n ges a yell sõma. La bãadã yell gesg pa bũmb sẽn yaa nana ye. Y ned sã n wa bẽed a yõor bãaga, bõe la y zakã ned kam fãa tõe n maan n sõng n ges a yelle? Bõe la sẽn get-b bãadã yellã tõe n maane, tɩ sõng-b tɩ b tõog b sũ-sãamsã? Bãadã kũum sã n wa kolgdẽ, a nebã manesem segd n yɩɩ wãna? Bõe yĩng tɩ yɩl n ges ned sẽn bẽed a yõor bãag yell pa nana rũndã-rũndã? D reng n gom rẽ yelle.
BŨMB SẼN PA NANA RŨNDÃ-RŨNDÃ
Yʋʋm kobs sẽn looge, baa tẽns nins sẽn tar laogã pʋgẽ, nebã ra pa vɩ n kaoosdẽ ye. Bã-longdsã la agsɩdã-rãmbã ra kʋʋda nebã tao-tao. Pa nebã fãa n da tõe n kẽng logtor yir ye. Kɩtame tɩ ra wae n yaa bãadã zak rãmb n da get a yell yiri, hal n tãag a kaalem. La rũndã-rũndã, yɛlã toeemame.
Logtoɛɛmbã bãngr sẽn paasã kɩtame tɩ b tõe masã n zab ne bãasã sõma. Bãas n be n da kʋʋd nebã tao-tao pĩndã. La masã, logtoɛɛmbã tõogame tɩ neb sẽn bẽed bã-kãens tõe n vɩɩmd n kaoos yʋʋma. Yaa sɩd tɩ bãadã yõor na n wogla bilfu, la bãagã na n ket n bee ne-a. Naoor wʋsgo, bãagã komsd-a-la hal wʋsgo, t’a pa le tõe n ges a meng yell ye. Sã n wa yaa woto, bãadã yell gesg lebgda toog wʋsgo.
Rẽ n so tɩ lebg logtor yiyã la bãad-rãmbã wae n maand kaalem. Rũndã-rũndã, pa neb wʋsg n zã bãad hal t’a wa maan kaalem ye. Neb nins sẽn zoe n yã ned t’a kiidẽ wã sõor pa waoog ye. Nina tõe n yɛɛsdame meng n pa rat n ges b zakã ned sẽn bẽed yelle, bala a pa mi bãagã sẽn na n baas to-to ye. La bõe n tõe n sõng-y yel-kãnga pʋgẽ?
PĨND-Y N SIGL-Y BŨMB FÃA
Wa a Dorinn kibarã sẽn wilgdã, neb wʋsg sã n wa wʋm tɩ logtoɛɛmb yeel tɩ b ned bẽeda bãag sẽn na n tũ ne a yõore, sãamda b sũur hal wʋsgo. Baa yell a woto sẽn wat ne yɩɩre, rabeem la sũ-sãamsã, bõe n tõe n sõng-y tɩ y segl y mense? Wẽn-sakd a ye n da pʋʋs Wẽnnaam n yeel-a yaa: “Zãms-y tõnd tɩ d sõd d rasmã neere, tɩ tõnd tõe n paam yam.” (Yɩɩn-sõamyã 90:12) Y tõe n pelga y pʋg n pʋʋs Wẽnnaam a Zeova n kos t’a kõ-y yam tɩ y tõog n ‘sõd y rasmã neere,’ sẽn na yɩl tɩ y sẽn na n maan bũmb nins rasem a wãna sẽn ket nand tɩ y nedã maan kaalmã yãk nenga.
La rẽnda y sigl bũmb fãa. Y nedã sã nan ket n tõe n gome, yɩta sõma tɩ sã n tõe bɩ y sõs ne-a, n bãng a sẽn dat tɩ ned ning yẽsd ne logtoɛɛmbã yẽ tɩbsgã wɛɛngẽ, sã n wa mik tɩ bãagã kɩtame t’a pa le tõe n yẽs ne-ba. Y sã n deng n yẽs ne taab n bãng a sã n datame tɩ b tɩ gãneg-a logtor yiri, wall a sã n data tɩbsg kẽere, na n kɩtame tɩ mo-yõsr ra zĩndi, la sõng me tɩ zakã ned ning sẽn na n yẽsd ne logtoɛɛmbã ra wa ningd a meng taal ye. Y sã n deng n yẽs ne taab tɩ bũmb fãa yaa vẽeneg woto, na n sõngame tɩ zakã rãmb tõog n ges bãadã yell sõma. Biiblã yeelame: “Yẽsg sã n kaẽ, ned ka tõe n maan bũmb ye.”—Yel-bũnã 15:22, Wẽnnaam Sebre, 1983.
Y SẼN TÕE N MAAN N SÕNGE
Naoor wʋsgo, sẽn get-a bãadã yellã sẽn segd n maan n yɩɩd yaa bels bãadã. Ned sã n bẽed a yõor bãaga, a sẽn dat yaa a zakã neb wilg tɩ b nong-a lame la tɩ b bee ne-a. Wãn to la y tõe n maan dẽ? Y tõe n yɩɩlame wall y karem sebr t’a kelge. La segdame tɩ yɩ yɩɩl wall sɛb goam sẽn noom-a la kengd a raoodo. Bãad-rãmb kẽer sã n paam tɩ b zakã ned gãd b nug n gom ne-b ne bʋgsem, kengda b pɛlga.
Sẽn wat n get-b bãadã sã n togs b yʋʋre, nafda bãadã me. Sebr a yembr yeelame: “Baa ned sã n kolg kũum, a ket n wʋmdame. Baa sã n wõnd a soabã pa le mi bũmbu, a tõe n ket n wʋmda sõma. Rẽnd y sã n wa be ne-a, y segd n gũusame n da wa gom goam y sẽn pa na n sak n togs a sẽn wa n ket n mi a nengã ye.”
Sã n tõe bɩ y naag taab n pʋʋse. Biiblã wilgame tɩ tʋm-tʋmd a Poll ne a tũud-n-taasã wa n bee yel-kɛgeng pʋgẽ, hal n da pa mi b sã n na n põsame ye. Ãnd sõngr la b bao-yã? A Poll yeela a tẽed-n-taasã yaa: “Yãmb mens me sẽn sõng tõnd n pʋʋsd tõnd yĩngã, woto, Wẽnnaam na n leoka neb wʋsg pʋʋsg n sõng tõndo.” (2 Korẽnt-rãmbã 1:8-11) Ned sã n be zu-loe-kɛgeng pʋgẽ, wall a bẽeda bã-kɛgenga, pʋʋsgã tõe n naf-a-la wʋsgo.
SAK-Y YƐLÃ SẼN YAA TO-TO WÃ
Naoor wʋsgo, f sã n miẽ tɩ pa na n kaoos la ned f sẽn nong wʋsg maan kaalem, sãamda sũuri. F sũur sã n sãam me, f bee bʋʋm. Bala Wẽnnaam pa naan ninsaal n dat t’a ki, ninsaal mengã pʋd n pa rat n ki ye. (Rom-dãmbã 5:12) Wẽnnaam Gomdã yeelame tɩ kũumã yaa “bɛ.” (1 Korẽnt-rãmbã 15:26) Rẽnd d sẽn pa rat n tags tɩ d ned na n wa maana kaalmã yaa bũmb sẽn zemse.
La bãadã zak rãmb sã n deng n tags yɛlã sẽn tõe n yɩɩ to-to wã, tõe n sõngame tɩ b rabeemã booge, tɩ b tõog n maan bũmb fãa wa b sẽn tõe, tɩ ra nams-b wʋsg ye. Zĩ-gũbr ning gom-zug sẽn yaa “Sã n wa ket semen a wãna” wilgda yɛl kẽer sẽn tõe n zĩndi, bãadã kũum sã n wa kolgdẽ. Yaa sɩd tɩ pa bãad fãa la yel-kãensã paamd ye. Tõe me tɩ pa na n yɩ pʋgd-pʋgd wa b sẽn wilgã ye. La yel-kãensã paamda bãad-rãmb wʋsgo.
Y bãadã kaalem poore, yɩta sõma tɩ y bool y zoa sẽn zoe n sak n sõng-y bãagã sasa. Tõe n yɩ tɩlɛ tɩ b sõng sẽn da get-b bãadã yellã la zakã neb tɩ b bas b yam tɩ bãadã paama a menga, la t’a pa le namsd ye. Wẽnnaam sẽn yaa d naandã yeelame tɩ “sẽn ki-bã ka leb n mi bũmbu,” tɩ kɩt tɩ d tõe n bas d yam tɩ b pa le namsd ye.—Koɛɛg soaba 9:5.
SẼN NA N SÕNG-A YÃMB N TƖ YƖƖDÃ
Y ned sã n wa bẽed a yõor bãaga, tara yõod wʋsg tɩ y teeg Wẽnnaam. A kaalmã poore, kell-y n teeg-y Wẽnnaam y sũ-sãangã pʋgẽ. A tõe n tũu ne neb a taabã goam la b tʋm-tʋmdɩ, n sõng-yã. A Dorinn yeelame: “Mam bãngame tɩ m pa segd n zãgs ned baa a ye sõngr ye. Sɩd me, nebã sõng-d-la hal kẽengo. Maam ne m sɩdã ra nee vẽeneg tɩ yaa wa a Zeova n yet-d yaa: ‘Mam bee ne yãmba, n na n sõng-y yellã fãa pʋgẽ.’ M pa na n tol n yĩm rẽ ye.”
Vẽenega, yaa a Zeova n na n sõng yãmb n tɩ yɩɩda. A sẽn yaa d naandã, a mii d sũ-sãangã võore, la rẽ sẽn namsd tõnd to-to wã. A tõe n sõng-d-la ne bũmb nins sẽn yaa tɩlɛ wã, la a keng d raood tɩ d tõog n mao ne yellã. A sɩd rata ne a sũur fãa n maan rẽ. Sẽn yɩɩd menga, a pʋlmame tɩ ka bilfu, a na n sãama kũumã wakat fãa yĩnga, la a vʋʋg neb milyaar-dãmb sẽn ki t’a tẽr b yellã. (Zã 5:28, 29; Vẽnegre 21:3, 4) Wakat kãnga, d na n yeela wa tʋm-tʋmd a Poll yaa: “Kũum, fo tõogrã bee yɛ? Kũum, fo toogã bee yɛ?”—1 Korẽnt-rãmbã 15:55.
^ sull 2 D toeema yʋyã.


text:
Kibar 101: B kʋʋ a Zezi
GES-Y yel-beed ning sẽn paam a Zezi wã! B ka-a-la raoog zugu. B kaa a nusã ne a naoã ne põent rãmba. A na n kiime. La bõe yĩng tɩ b namsd a Zezi woto?
Bala neb n kis a Zezi. Yãmb mii sẽn yaa neb nins bɩ? A Sʋɩtãan la pipi soabã. Yaa yẽ la malɛg-wẽng ning sẽn kɩt t’a Ãdem ne a Hawa kɩɩs a Zeova noorã. Leb n yaa yẽ n kɩt t’a Zezi bɛɛbã namsd-a woto wã.
Nand t’a Zezi bɛɛbã ka-a raoogã zugu, b nams-a lame. Yãmb ket n tẽra b sẽn wa Gɛtsemane tɩɩsã zĩigẽ n yõk a Zezi n tall n loogã bɩ? Yɩɩ ãnd dãmba? Ra yaa tũudmã taoor dãmba. Bɩ d ges bũmb ning sẽn maan rẽ poore.
Tũudmã taoor dãmb sẽn yõk a Zezi wã poore, a tʋm-tʋmdbã yɛɛsame n zoe n bas-a a yembr ne a bɛɛbã. La tʋm-tʋmd a Pɩɛɛr ne a Zã pa zoe n zãag ye. B ra pʋgda yɩɩg-yɩɩg n na n ges bũmb ning sẽn na n paam a Zezi.
Maan-kʋʋdbã talla a Zezi n kẽng pĩnd maan-kʋʋdb kãsem a Ann nengẽ. La b pa kaoos be ye. B tall-a lame n kẽng a Kayɩf sẽn da yaa maan-kʋʋdbã kãsem wakat kãngã wã me nengẽ. Tũudmã taoor dãmb wʋsg n da tigim taab be.
B bʋʋ a Zezi a Kayɩf zakẽ wã. B talla neb tɩ b wa rõd-a. Tũudmã taoor dãmb fãa yeelame t’a Zezi segda ne kũum. B tʋbsa a nengã kolkood la b pãb-a ne nug-gila.
Wakat kãng t’a Pɩɛɛr da bee zakã pʋgẽ. Waooda yĩnga, nebã ra widga bugum n wootẽ. La tʋm-tʋm-poak a yembr n yã a Pɩɛɛr n yeel yaa: ‘Ra-kãngã me ra bee ne a Zezi.’
La a Pɩɛɛr kɩɩsame tɩ yẽ ka mi a Zezi ye.
Yaa naoor a tãab la nebã sẽn yeel t’a Pɩɛɛr da bee ne a Zezi wã. La a Pɩɛɛr kɩɩsa naoor a tãabã fãa tɩ pa sɩd ye. Naoor a tãab-n-soabã, a Zezi wẽnegame n ges-a. Yãndã yõka a Pɩɛɛr a sẽn yag ziri wã yĩnga, t’a na n yi yɩng n yãbe.
Arzũmã yibeoog pĩnda, maan-kʋʋdbã talla a Zezi n kẽng Zʋɩf rãmbã bʋ-kaoodba ro-kãseng pʋgẽ. B sõsa ne taab beenẽ n na n bãng b sẽn na n maan a Zezi bũmb ninga. B tall-a lame n kẽng a Põns Pɩlat sẽn yaa Zide naabã nengẽ.
Maan-kʋʋdbã yeela a Pɩlat yaa: ‘Ra-kãngã yaa nin-wẽnga. A segda ne kũum.’ La a Pɩlat sẽn gom ne a Zezi wã poore, a yeelame t’a pa ne a Zezi sẽn maan wẽng ning ye. Rẽ n so t’a Pɩlat kɩt tɩ b tall a Zezi n kẽng a Herood Ãntipas nengẽ. A Herood ra yaa Galile naaba, la a ra bee Zerizalɛm. Yẽ me yãame t’a Zezi pa nin-wẽng ye, t’a na n kɩt tɩ b tall-a n leb a Pɩlat nengẽ.
A Pɩlat baoome n na n bas a Zezi, la a Zezi bɛɛbã yeelame tɩ b bas bi-bɛɛg a Barabase. A yaa wagdre. Wĩnto-sʋk sẽn wa n ta, a Pɩlat talla a Zezi n yi n yeel nebã yaa: ‘Ad-y y rĩmã!’ La maan-kʋʋdbã kãsem dãmb kaasame n yeel yaa: ‘Kʋ-y-yã-a! Kʋ-y-yã-a!’ A Pɩlat kong n basa a Barabas t’a looge, la a kɩt tɩ b tall a Zezi n na n tɩ kʋ.
Arzũmã wĩnd-kaoore, b kaa a Zezi raoog zugu. B kaa bi-bees a yiib me. A ye n be a Zezi goabga, t’a to wã be a rɩtgo. B pa wilg-b fotã zug ye. Nand t’a Zezi ki, bi-bɛɛg a ye n yeel-a yaa: ‘Fo sã n wa reeg f naamã, bɩ f tẽeg mam yelle.’ A Zezi leoka yẽ yaa: ‘Fo na n zĩnda ne maam arzãnã pʋgẽ.’
A Zezi sẽn kãab raoã bũmb ningã yaa kãab-noog tɛkẽ! Yãmb mii arzãn ning yell a Zezi sẽn da gomdã sẽn na n yɩ zĩig ningã bɩ? Arzãn ning Wẽnnaam sẽn maan sɩngrẽ wã ra bee yɛ? Pa tẽngã zug sɩda? A Zezi naamã rɩɩb sasã, a na n vʋʋga raoã t’a paam n vɩɩmd arzãnã pʋgẽ tẽngã zugu. Ad d fãa sũy na n yɩɩ noog wakat kãngã!
Matɩe 26:57-75; 27:1-50; Luk 22:54-71; 23:1-49; Zã 18:12-40; 19:1-30.
Sogsgo
- Sẽn yɩɩd fãa, yaa ãnd n kɩt tɩ b kʋ a Zezi?
- Tũudmã taoor dãmb sẽn wa n yõk a Zezi wã, tʋm-tʋmdbã maana bõe?
- Bõe n maan maan-kʋʋdbã kãsem a Kayɩf zakẽ wã?
- Bõe yĩng t’a Pɩɛɛr yi n yãbe?
- B sẽn tall a Zezi n leb a Pɩlat nengẽ wã, maan-kʋʋdbã kãsem dãmb kaasame n yeel tɩ bõe?
- Bõe n paam a Zezi arzũmã wĩntoogã, la bõe la a kãab bi-bɛɛg a ye b sẽn da ka n yɛgl-a?
- Yɛ la arzãn ning yell a Zezi sẽn gomã na n zĩndi?
Sogsg a taaba
- Karm-y Matɩe 26:57-75.
Bõe la Zʋɩf rãmbã bʋ-kaoodbã maan tɩ wilg tɩ b sɩd ra yaa nin-wẽnse? (Mat. 26:59, 67, 68)
- Karm-y Matɩe 27:1-50.
Baa ne sẽn wõnd a Zida sũurã sãamame wã, bõe yĩng tɩ d tõe n yeel t’a pa tek yam n kos sugri? (Mat. 27:3, 4; Mark 3:29; 14:21; 2 Kor. 7:10, 11)
- Karm-y Luk 22:54-71.
A Pɩɛɛr sẽn kɩɩs a Zezi yʋng ning b sẽn yõk-a wã zãmsda tõnd bõe? (Luk 22:60-62; Mat. 26:31-35; 1 Kor. 10:12)
- Karm-y Luk 23:1-49.
B sẽn wa n namsd a Zezi wã a maana wãna, la rẽ zãmsda tõnd bõe? (Luk 23:33, 34; Rom 12:17-19; 1 Pɩɛ. 2:23)
- Karm-y Zã 18:12-40.
Baa ne a Pɩɛɛr sẽn zoe rabeem n yeel t’a ka mi a Zezi wã, a wa n lebga tʋm-tʋmd sẽn tar yẽesem. Woto zãmsda tõnd bõe? (Zã 18:25-27; 1 Kor. 4:2; 1 Pɩɛ. 3:14, 15; 5:8, 9)
- Karm-y Zã 19:1-30.
A Zezi ra tara tags-bʋg rɩɩbã la futã wɛɛngẽ? (Zã 2:1, 2, 9, 10; 19:23, 24; Mat. 6:31, 32; 8:20)
Wãn to la a Zezi sẽn togs goam nins n yaool n ki wã wilgd t’a teela a Zeova naam sẽn ka to wã ne a sũur fãa? (Zã 16:33; 19:30; 2 Pɩɛ. 3:14; 1 Zã 5:4)